Iz RS-a ne reagiju na četnike u Višegradu\nby E.H 11/03/2019 11/03/2019\nNa okupljanje četnika u Višegradu iz Republike Srpske, entiteta u Bosni i Hercegovini reagiralo je tek nekoliko novinara i građanskih aktivista.\nPredsjednik SNSD-a i predsjedavajući Predsjedništva BiH Milorad Dodik nije se oglašavao na postrojavanje četnika u Višegradu, dok je izostala rekacija i opozicinih političara iz tog entiteta.\nKolumista Dragan Bursać u tekstu „Biće opet pakao i krvava Drina“ kritikuje četničko postojavanje u istočnoj Bosni, dok bloger Srđan Puhalo cinično piše da je postrojavanje četnika u Višegradu performans „za plašenje Bošnjaka, zezanje Hrvata i privlaćenje stranih investicija.“\nPripadnici Ravnogorskog četničkog pokreta u Višegradu obilježili su u nedjelju godišnjicu hapšenja četničkog generala i ratnog zločinca iz Drugog svjetskog rata Dragoljuba Draže Mihailovića. Četnici su se u nedjelju ujutro postrojili u centru Višegrada, odakle se čula pjesma “Biće opet pakao i krvava Drina, evo idu četnici sa srpskih planina.“\nPortparol SNSD-a Radovan Kovačević osudio je na Twitteru postrojavanja četnika u Višegradu, ali je entitet Republiku Srpsku nazvao državom.\n“Bez obzira na sve nijanse, ja ne mogu da ne napišem da me je sramota činjenice da se u mojoj državi, Republici Srpskoj, postrojavaju bilo kakvi četnici“, napisao je Kovačević.\nHistoričar Milivoj Bešlin iz Novog Sada rekao je za agenciju Patria da u Republici Srpskoj ne postoji opozicija u smislu ideološkog koncepta te da i političke partije izvan Dodikovog SNSD baštine vrijednosti koje baštini i sam Dodik.\nAmerička i Britanska ambasada u BiH su reagirale pozivajući institucije da “poduzmu potrebne korake, pozabave se ovim prijetnjama i pozovu na odgovornost.“ Osude zbog širenja međunacionale mrženje došle su i iz OHR-a i OSCE-a, kao i brojnih političkih partija iz Federacije BiH.\nNa službenom Twitteru OHR-a je objavljeno da OHR osuđuje sramna dešavanja u Višegradu. Pozvali su nadležne institucije da istraže i poduzemu odgovarajuće akcije protiv odgovornih za govor mržnje. “Događaji u Višegradu nemaju mjesta u BiH društvu, pomirenje je jednini put u budućnost“, saopćeno je iz OHR-a, piše “Patria”.


Osumnjičen za mafijaško ubistvo: Objavljen snimak hapšenja Nikole Ivovića - Zvornicki.ba\nPrilikom hapšenja kod istog pronađeni su dokumenti Republike Slovenije za koje postoje osnovi sumnje da su falsifikovani, kao i manja količina opojne droge marihuane Policijski službenici Uprave za organizovani i teški kriminalitet MUP Republike Srpske uhapsili su juče na Palama Nikolu Ivovića, za kojim je raspisana međunarodna potjernica za krivično djelo “Teško ubistvo” u Crnoj Gori.\n“Policijski službenici Uprave za organizovani i teški kriminalitet MUP Republike Srpske radeći na rasvetljavanju krivičnih djela teških ubistava u vezi sa organizovanim kriminalom izvršenih na području Republike Srpske i regiona uhapsili su osobu Ivović Nikolu iz Crne Gore, zbog postojanja osnova sumnje da je dana 06.06.2019. godine u Herceg Novom, Republika Crna Gora izvršio KD “Teško ubistvo” na štetu Šarović Stefana.” Za navedenom osobom je raspisana međunarodna potjernica od strane NCB Interpol Podgorica, zbog navedenog krivičnog djela. Prilikom hapšenja kod istog pronađeni su dokumenti Republike Slovenije za koje postoje osnovi sumnje da su falsifikovani, kao i manja količina opojne droge marihuane, javlja Srpskainfo.\n“Napominjemo da su u prethodnom periodu, tačnije dana 26.06.2019. godine na području PU Istočno Sarajevo, policijski službenici UOTK uhapsili osobu Šilj Dušan, opština Istočna Ilidža, zbog postojanja osnova sumnje da je učestvovao u izvršenju KD teškog ubistva zajedno sa Ivović Nikolom dana 06.06.2019.godine u Herceg Novom na štetu Šarović Stefana.” Ivović će danas biti predat Sudu BiH. Novljanin Stefan Šarović je ubijen 6. juna 2019. godine usred dana kod vile „Akacija“ u Đenovićima.\nPrema saznanjima policije, Šarović i osumnjičeni bili su povezivani sa prodajom narkotika. Tragajući za osumnjičenima, istražitelji su došli do sumnji da je Ivović pobjegao u Foču, gdje je našao pomoć u skrivanju. O tome su obavijestili kolege iz BiH, koje su se uključile u potragu. Drugi osumnjičeni za ubistvo Novljanina je Dušan Šilj.


Krivična prijava protiv direktora EPCG – Mladi Nikšića\nPreduzeće Company M&V, vlasništvo Vasilija Miličkovića, podnijelo je krivičnu prijavu Specijalnom državnom tužilaštvu protiv izvršnog direktora Elektroprivrede, Igora Noveljića, članova borda, kao i NN lica, prenosi CDM.\nRiječ je o navodnoj pljački imovine te kompanije u iznosu od 100 miliona eura.\nKrivična prijava je podnijeta protiv članova Borda direktora Orestea Bramantija, Massima Tiberga i Francesca Becchellija.\n“Organizovana kriminalna grupa ulazi u završnu fazu pljačke državnih resursa – imovine EPCG u visini od oko 100 miliona eura, pa tu namjeru kao akcionar želim preventivno preduprijediti i spriječiti vašim urgentnim djelovanjem“, navodi se u prijavi.\nMiličković, koji je predsjednik Udruženja manjinskih akcionara, kazao je da prijavu podnosi zbog osnovane sumnje da su, kao saizvršioci, na organizovan način, zloupotrijebili položaj u privrednom poslovanju.\n“Predlažemo da Specijalno tužilaštvo Crne Gore po hitnom postupku otvori izviđaj i spriječi višemilionsku pljačku državne i nas malih akcionara imovine u EPCG, čiji je proces u toku, odnosno spriječi posljedice krivičnog djela koje bi prešle iznos od više desetina miliona eura, a prema navedenim osobama podignete optužnicu”, dodaje se u prijavi.\nOn je objasnio da su krajem decembra prošle godine Bramanti i biznismen Aco Đukanović uputili pismo predsjedniku Odbora direktora EPCG, Srđanu Kovačeviću i izvršnog direktoru EPCG Toninu Magliu, zavedeno u EPCG kao Zajednički predlog prodaje akcija u Rudniku uglja Pljevlja.\n“Na bazi tog pisma – ponude Odbor direktora EPCG, u kome funkcije obavljaju Bramanti, Tiberga i Becchelli, sredinom januara utvrđuje predlog odluke o izražavanju zainteresovanosti za ulazak u vlasničku strukturu Rdunika uglja, koji čini sastavni dio te odluke i upućuju ga Skupštini akcionara EPCG na razmatranje i usvajanje”, podsjetio je Miličković.\nSkupština akcionara EPCG je krajem januara po tom, kako je kazao, nezakonitom predlogu, usvojila nezakonitu odluku o izražavanju zainteresovanosti za ulazak u vlasničku strukturu Rudnika uglja kupovinom akcija, pa samim tim i preuzimanje tog preduzeća kao akcionarskog društva, uz zaduženje Odbora direktora i menadžmenta društva da u okvirima svojih nadležnosti sagledaju ponudu posebno u pogledu ponuđene cijene.\n“Ova skupštinska odluka je nezakonita jer se radi o konfliktu interesa i kršenju Zakona o javnim nabavkama. Nezakonita je zato što zajednička ponuda dva akcionara sa 51,69 odsto akcija u Rudniku uglja je nedopuštena, prijeteća i ucjenjivačka”, smatra Miličković.\nPrema njegovim riječima, nedopušteno je da Bramanti iz A2A, a ujedno i član Odbora direktora EPCG, piše neistinitu ponudu, prijeteći sebi i ostalim članovima iz odbora direktora EPCG da ukoliko u roku 30 dana ne donesu pozitivnu odluku odnosno ne prihvate predlog ponude da EPCG otkupi njihove akcije u Rudniku uglja po 6,5 eura za akciju A2A će zajedno sa Đukanovićem razmotriti druge alternativne načine za ostvarivanje profita iz svojih odgovarajućih udjela u Rudniku.\n“Prijetnja i ucjena je nažalost realizovana u roku od 30 dana, kako je u prijetećem pismu i navedeno. Kompletni Odbor direktora koji su zastupali državni kapital na čelu sa Kovačevićem je smijenjen na toj skupštini 31. januara”, rekao je Miličković.\nOn je dodao da je na toj sjednici ukazano povjerenje pod krivičnom prijavom starim članovima Odbora direktora koji predstavljaju A2A, pa sa novim, poslušnim, na čelu sa novoizabranim Đokom Krivokapićem, pripravnikom iz Pljevalja Emirom Hodžićem, penzionerom, bivšim savjetnikom bivšeg premijera Mila Đukanovića Rankom Milovićem, sadašnjim savjetnikom premijera Duška Markovića provjerenim kadrom Demokratske paritje socijlista (DPS), Ljubom Kneževićem, taj zahtjev će biti usvojen jer podnosioci ponude iz A2A i dalje sjede u Odboru direktora EPCG, a uz provjereni kadar drugog akcionara Aca Đukanovića jasno govori u kom pravcu idu dalje aktivnosti.\n“Predstavnici A2A u Crnoj Gori organizovano sa Acom Đukanovićem neistinito u ponudi obrazlažu da Rudnik uglja, koji je pred stečajem, ostvaruje najbolje rezultate u poslovanju u Crnoj Gori, zbog čega nude otkupnu cijenu od 6,5 eura po akciji, što je 50 odsto veće od njihove nominalne vrijednosti. Rudnik uglja je pred stečajem ako se ima u vidu prema podacima završnog računa Rudnika za 2015. godinu govore da je ta kompanija već odavno trebalo da bude u stečaju”, rekao je Miličković.\nOn je dodao da akcije Rudnika uglja ne vrijede, čak su i negativne.\n“Dođe li do realizacije ove ponude i pored svih njenih nezakonitosti i konflikta interesa, EPCG će zbog firme u stečaju pretrpjeti direktnu štetu 35 miliona eura, odnosno 14 miliona za A2A, 4,2 miliona akcionaru Acu Đukanoviću i za ostale akcionare Rudnika uglja 16,8 miliona eura, istovremeno preuzimajući sve obaveze Rudnika prema drugim dobavljačima i državi u visini od oko 50 miliona eura”, naveo je Miličović.\nMediji su, kako je dodao, prethodnih mjeseci obavjestili javnost i Tužilaštvo da se radi o nedozvoljenim, kriminalnim i nedopuštenim radnjama, teškom konfliktu interesa tih osoba, sa prijetnjom da se EPCG-u, gdje je država većinski vlasnik, nanese šteta od oko 100 miliona eura.\nNeprijatnost na Internetu iskusilo 38 odsto djece


Eksplodirala auto-bomba blizu italijanske ambasade\nM. K. 22. januara 2017. 09:02\nU blizini nedavno otvorene ambasade Italije u libijskoj prestonici eksplodirao je auto u kome je bila postavljena bomba, a policija je u ostacima automobila pronašla dva ugljenisana tela, saopštili su zvaničnici, prenosi Rojters.\nEksplozija se desila u subotu uveče na 350 metara od italijanske ambasade, a u tom kvartu nalaze se i ambasada Egipta i Ministarstvo planiranja, a izveštač Rojtersa sa lica mesta kazao je da su sve okolne ulice bile blokirane nakon eksplozije i da je prisutan veliki broj policajaca.\nZa sada niko nije preuzeo odgovornost za postavljanje bombe, a na sajtu organizacije „Crveni polumesec“ objavljeno je da nije poznat identitet osoba koje su pronađene u kolima.\nKako se navodi u eksploziji su štetu pretrpela i kola koja su se nalazila u blizini.\nStravičan napad: Eksplozija auto bombe, najmanje 50 žrtava (video)\nMediji: Haftar dobio ponudu koja se ne odbija — desetine miliona…\nU Tripoliju se nalazi veliki broj suparničkih militarističkih grupa.\nItalija podržava Vladu nacionalnog jedinstva (GNA).\nU tom gradu Islamska država ima svoju ćeliju, koja je ranije bila poznata po napadima naročito na strane ambasade.


Obama će Ameriku učiniti evropskijom\nPhilip Whyte iz Centra za evropsku reformu iz Londona u intervjuu za RSE procenjuje šta će biti prvi spoljnopolitički potezi novoizabranog predsednika SAD Baracka Obame i pojašnjava gde je tu mesto Balkana.\nRSE: Čemu novoizabrani američki predsednik Barak Obama ima da zahvali pobedu: nezadovoljstvom Bushom i Republikancima ili pak željom za “vladom” Demokrata?\nWhyte: Ako se setite izborne kampanje pre godinu dana, izgledalo je da će ove izbore odlučiti rat u Iraku, ali pre dva meseca to se preokrenulo i sve je počelo da se vrti oko ekonomije. Ako pogledate trend podrške Baraku Obami, videćete da ona tesno koincidira sa produbljivanjem američke ekonomske krize, tako da smatram da je podrška Obami uslovljena više kreditnim slomom nego nezadovoljstvom drugim aspektima Bushove politike.\nRSE: Šta će izbor Baraka Obame za američkog predsednika značiti za Evropu? Da li će on uspostaviti novi stil dijaloga Sjedinjenih Država i starog kontinenta, čiji odnosi su bili prilično napeti u vreme Bushovog predsednikovanja?\nWhyte: Dve stvari treba ovde imati na umu: odnos Bushove administracije prema Evropi bio je veoma različit u drugom - u odnosu na njen prvi mandat. U drugom mandatu ona je uložila napor da uspostavi mostove prema Evropi koji su bili srušeni za vreme njenog prvog mandata zbog rata u Iraku. U tom smislu bih rekao da ćemo imati neku vrstu kontinuiteta između “Busha 2”, tako da kažem, i Obame. Novi američki predsednik će nastaviti da unapređuje odnose sa evropskim zemljama i da restaurira američki imidž u Evropi, koji je pao na niske grane zbog iračkog rata. Ukazao bih, međutim, na to da su evropska očekivanja od Obaminog predsednikovanja možda malo preterana.\nWhyte: Pa, postoji tendencija u Evropi de se previše toga pripiše Bushovoj administraciji. Ona, nesumnjivo, snosi veliki deo odgovornosti za pogoršanje odnosa između Amerike i Evrope. Međutim, kad Obama uđe u Belu kuću i krene u posetu Evropi, a izgleda da će to biti njegova prva inostrana turneja, on će svakako postaviti izvesne zahteve pred Evropljane. Po svoj prilici će od njih tražiti da pošalju više trupa u Avganistan. Uopšte, međutim, nije izvesno da će evropske zemlje rado izaći u susret takvim njegovim očekivanjima. Ako to bude slučaj, a sva je prilika da hoće, transatlantski odnosi bi mogli prilično loše startovati.\nRSE: Obama je istakao da želi da okonča rat u Iraku i da porazi Al-Quaidu i Talibane u Avganistanu. Da li je ovaj drugi cilj – poraz Talibana – realističan?\nWhyte: Nema sumnje da on želi da porazi Talibane, ali položaj NATO-a u Avganistanu trenutno je prilično nepovoljan. Fokus javnosti u poslednjih nekoliko godina bio je na Iraku i tamošnja situacija u poređenju sa onom u Avganistanu je bolja. U Avganistanu se radi o multilateralnom ratu koji je dobio zeleno svetlo Ujedinjenih nacija, što nije slučaj sa Irakom, ali stvari u Avganistanu trenutno ne izgledaju dobro. Postoji potreba za slanjem više trupa u ovu zemlju i Amerikanci jasno očekuju da Evropljani obezbede više vojnika. Nije, međutim, izvesno, da će Evropljani pozitivno odgovoriti na takva očekivanja, da će poslati više vojnika u avganistanski rat kako bi pomogli Amerikancima.\nRSE: Da li su Sjedinjene Države, izabravši Baraka Obamu, skrenule oštro ulevo?\nWhyte: Teško je na to pitanje jednoznačno odgovoriti. Mislim da je primarni motiv američkih građana da izaberu Obamu bila želja za promenom. Videli su da Sjedinjene Države idu u pogrešnom pravcu, što je uzrokovala duboka ekonomska kriza. Istovremeno je kampanja bila praćena izvesnom retorikom da je Obama socijalista. On nije socijalista u evropskom razumevanju te reči. Iako ima velike planove za reformu zdravstvenog osiguranja, u kojem Sjedinjene Države zaostaju za većinom evropskih zemalja. U tom smislu Obama će Ameriku učiniti evropskijom, ali mislim da nije opravdano označiti ga kao nekakvog američkog socijalistu.\nRSE: Da li će Obama imati nov politički pristup regionu zapadnog Balkana ili će to biti nastavak Bushove politike?\nWhyte: To je veoma teško reći zato što je Obama, koliko ja znam, veoma malo govorio o regionu Balkana. Dakle, to pitanje ostaje otvoreno. Moraćemo da sačekamo i vidimo.


F1 motor najekonomičniji na svetu - Dmotion\nRimac planira novi model\nby Aleksandar Ugljesic September 20, 2017\nDa li znate koliko raspoložive energije iz goriva vaš automobil pretvori u rad, odnosno pogon točkova?\nDa li ste svesni svesni koliko su zapravo rastrošni čak i najsavremeniji motori današnjice? Od ukupne potencijalne energije koju ima na raspolaganju u gorivu, samo 28-30% se pretvori u rad, a kod najefikasnijih motora u putničkim automobilima ovaj procenat ide do najviše 35. Dobro ste razumeli. Od 100 litara usutog goriva samo 30 litara obezbedi pogon točkovima vašeg automobila, dok ostalih 70 litara ode na toplotu sa kojom se muči vaš rashladni sistem, gubitke na trenju, prenosu itd. Može i još ilustrativnija matematika da pokaže koliko je vaš motor rastrošan. Od 1.000 evra koje ste potrošili na gorivo, samo 300 je pokretalo vaš automobil, ostalo je otišlo u vazduh.\nMnogi nisu oduševljeni današnjim Formulom 1 pre svega zbog aktuelnih hibridnih pogonskih grupa. Komplikovane su, malo ko razume kako rade, i nemaju onaj nekadašnji zvuk od kojeg se ledi krv u žilama i pucaju bubne opne. A zapravo, dnašnja F1 ima blizu 1.000 KS (niko ne saopštava preciznu snagu, govri se da Mercedesova jedinica ima oko 1.000 KS), i nikada nije bila ekonomičnija. Sa 105 kilograma, odnosno oko 140 kilograma goriva prelazi 300 kilometara uz neverovatne performanse. Pri tom, današnja tehnologija u F1 pomerila je granice mogućeg, ako ništa drugo barem u egzotičnom i skupom trkačkom svetu, koji se direkno nikada neće naći na drumu, ali indirektno hoće.\nMercedes je svojom F1 pogonskom grupom postigao do sada nedostižno – termalnu efikasnost veću od 50% što znači da konačno jedan motor više potencijalne energije troši na rad nego na gubitke. Ova jedinica je napravljena potpuno prema F1 regulativima i mogla bi biti ugrađena u bolid, uz minimalne izmene, odnosno veće radijatore hladnjaka. Ali, ova jedinica se ipak našla u “drumskom” automobilu, hiper automobilu AMG Project One, upravo predstavljenom u Frankfurtu, sa svih svojih preko 1.000 KS.\nPogledajte zanimljiv video o tome kako je postignuta ovakva fascinantna efikasnost:\nDiscovery povukao “voz” od 110 tona\nOpoziv za 5 miliona VW-a u Kini\nVolkswagen grupa i njihove zajedničke fabrike u Kini, FAW-Volkswagen i SAIC Volkswagen, će opozvati ...\nStefan Ugljesic September 15, 2017\nUspešan prvi kvartal za AvtoVAZ, da li će i ostali biti?\nNajveći ruski proizvođač automobila, AvtoVAZ, je napravio profit u prvom kvartalu ove godine zahvaljujući ...\nStefan Ugljesic April 27, 2018\nKia Stonic počinje sa prodajom u Srbiji\nDugo najavljivani i očekivani kompaktni crossover iz Kije stigao je u Srbiju i njegova ...\nDacia Duster – malo menjano, mnogo postignuto\nSlužbeno, nova Dacia Duster nije mnogo menjana kada je mehanika u pitanju. Međutim, prema ...\nDan korišćenih vozila biće održan u subotu 20. maja od 10 do 14 časova ...\nPininfarina dizajnira novi SsangYong\nSsangYong defintivno nije poznat po lepim automobilima, naprotiv. Izgleda da su konačno odlučili da ...\nAleksandar Ugljesic August 9, 2017


To će označiti kraj 17-godišnje političke ere Berluskonija i pokretanje tranzicije koja bi Italiju trebalo da izvuče iz ekonomske krize.\nIako se vjeruje da će na čelo tranzicione vlade koja bi zemlju trebalo da izvuče iz dugova doći ekonomista i bivši evropski komesar Mario Monti, Berluskonijevi saveznici podijeljeni su oko tog pitanja.\nIpak, njihovo protivljenje neće, kako se vjeruje, uticati na promjenu odluke italijanskog predsjednika Đorđa Napolitana da mandat ponudi Montiju.\nBerluskonijeva ostavka očekuje se kasnije danas, kada Poslanički dom usvoji paket reformi na koji se Italija obavezala EU, a koji se odnosi na kresanje javnih troškova, reformu penzijskog sistema, liberalizaciju, pojednostavljenje administrativnih procedura i podsticaj zapošljavanja.\nSenat je u petak prihvatio mjere borbe protiv krize. Berluskoni je 8. novembra, kada je izgubio parlamentarnu većinu, obavijestio predsjednika Napolitana da će podnijeti ostavku posijle glasanja u parlamentu o mjerama za obuzdavanje ekonomske krize.


Sirijski muzičari na koncertu prijateljstva u Italiji | Restart Magazin\n05/07/2020 05/07/2020 Urednik\tItalija, koncert, Rikardo Muti, Sirija\nMuzičari iz sirijske dijaspore u Evropi sviraju u nedelju na 24. koncertu prijateljstva kojim diriguje Rikardo Muti na arheološkom nalazištu Pestum na jugu Italije, ali pandemija korona virusa sprečila je druge da stignu direktno iz Sirije.\nOvogodišnji koncert omladinskog orkestra “Luiđi Kerubini” koji je osnovao Muti kao deo letnjeg serijala festivala Ravena, posvećen je sirijskom arheologu Haledu Asadu i kurdsko-sirijskom političaru Hevrinu Kalafu, koji su ubijeni tokom građanskog rata u Siriji.\n“Ovi koncerti daju Raveni mogućnost da bude važan ambasador mira i bratstva iz Italije”, rekao je Muti za AP.\nKalafa su ubili sirijski borci koje je obučavala Turska 2019. godine, a Asada su 2015. godine obezglavili borci grupe Islamska država, nakon što je odbio da pomogne njihovom uništavanju drevnog rimskog grada Palmire, lokaliteta Svetske baštine.\nMuti je pokrenuo koncertnu seriju Putevi prijateljstva 1997. godine u Sarajevu, ubrzo nakon završetka građanskog rata u Bosni koji je trahao od 1992. do 1995. godine. Od tada putuje u gradove razorene ratom, kao i u drevna i istorijska mesta kako bi “uspostavio veze” sa mestima koja su stvorila istoriju, uključujući antički rimski amfiteatar u Bosri, gradu na jugu Sirije.\n← Na “super subotu” Britanci u pabovima, ministar kod frizera\nSpektakl i pobeda Botasa u Austriji →


DODIK UZVRAĆA UDARAC, AMERIKA DRHTI: Uvešću i ja njima sankcije! - Naša Borba\nČlan Predsedništva BiH Milorad Dodik rekao je da u 2022. godinu ulazi sa željom da Republici Srpskoj vrati ustavni položaj.\nDodik je rekao da, ukoliko do toga ne dođe, predstavnici RS se “nikada neće vratiti u institucije BiH”. Dodik je dodao da narod koji živi u RS, svaki dan trideset godina živeo je za RS, zbog čega nije bilo lako slomiti Republikui Srpsku.\nIako nema nameru da aplicira za američku vizu, član Predsedništva MIlorad Dodik sarkastično predlaže da se u SAD i Veliku Britaniju pošalju izaslanici koji bi se borili protiv korupcije u tim zemljama.\nVerovatno će doći do sankcija\nPredsednik SNSD je istakao da će vjerovatno doći do sankcija, kada je Amerika u pitanju, da se predstavnici ove zemlje ponašaju arogantno, te da to zadovoljava osobe poput ministrice spoljnih poslova BiH.\n„To su njihove sankcije, nisu naše. Kaže da nisu sveto pismo. Nemam nameru da tražim vizu za Ameriku, pa makar mi sutra ukinuli sankcije“, rekao je Dodik, te dodao da je ne može zamisliti zemlju u kojoj se, kako navodi, poput Bisere Turković, ministri raduju sankcijama za svoje građane.\n„Krajnje je vreme da počnemo imenovati specijalne izaslanike da se bore protiv korupcije u Americi, ili Britaniji, da počnemo uvoditi sankcije“, poručio je Dodik, dodajući da je to sarkastičan odgovor.\nDodik je najavio i da će i ove godine slaviti neustavni 9. januar kao Dan RS.\n„Kada vidimo da muslimani organizuju proteste širom svijeta, važno je da pošaljemo poruku 9. janura“, rekao je Dodik, pozivajući građane Republike Srpske na proslavu 9. januara.\nPrethodni tekstVUČIĆEV UDBAŠ REKAO ZA NESTALOG MOMKA IZ SPLITA DA JE GEJ: Šta će 7 momaka sami na žurci, gde su tu devojke?\nSledeći tekstPORFIRIJE: Da živimo u radosti, a ne da se mlatimo motkama po ulici!


Subotica daje u zakup 7.000 hektara poljoprivrednog zemljišta – AGRO VESTI by agronews.rs\nHome Teme Agrarna politika Subotica daje u zakup 7.000 hektara poljoprivrednog zemljišta\nDec 4, 2020 | Agrarna politika, agro danas, Aktuelno, Poljoprivreda, Srbija, Teme, Tržište, Usevi, Vesti, Zemljište\t|\nNa osnovu programa koji je odobrilo Ministarstvo poljoprivrede, a odlukom odbornika Skupštine grada Subotice, nešto više od sedam hiljada hektara poljoprivrednog zemljišta sa teritorije grada Subotice biće dato u zakup\nOko 40 odsto od naknade za izdavanje pripašće gradu, na osnovu čega će se u budžet sliti 63 miliona i 377 hiljada dinara.\nPovršine koje su u programu daju se u zakup na deset i više godina. Oko 30 odsto će ići na licitaciju, a ostalo se daje stočarima i na korišćenje obrazovnim i socijalnim institucijama, bez naknade. To su odlučili odbornici lokalnog parlamenta na četvrtoj, redovnoj sednici Skupštine grada Subotice, na kojoj je razmatrano osam tačaka dnevnog reda, a među njima je najvažnija bila upravo Donošenje odluke o programu, zaštiti i uređenju poljoprivrednog zemljišta na teritoriji Grada Subotice za 2020. godinu.\nOdbornici su usvojili i izmene i dopune Odluke o osnivanju Turističke organizacije Subotice, radi usklađivanja sa izmenjenim Zakonom o turizmu. Usvojena je i izmena programa poslovanja Fondacije za pomoć u lečenju teško obolele dece i omladine te izmena programa poslovanja Fonda „Rehak Laslo“.\nNa sednici je imenovan i direktor Zoološkog vrta na Paliću, a tu funkciju će, kao i u protekle četiri godine, obavljati diplomirani ekonomista Petar Savić.\nKrajem decembra biće održana sednica lokalnog parlamenta na kojoj će se odlučivati o budžetu grada Subotice.\nTags: državno poljoprivredno zemljištePoljoprivredausevizakup\nMada je lavanda pre svega mediteranska biljka, zahvaljujući prekograničnom projektu somborske lokalne samouprave sa partnerima iz Mađarske, ovdašnje žene mogu daj posade na svojim poljima


srbijasport.net - Vesti - Zonske lige - Saopštenje za javnost OFK Sinđelića iz Niša\nSreda, 19.01.2022 17:08\nOFK Sinđelić želi da se obrati javnosti povodom događanja u Zoni Centar FS RIS i sve većih neregularnosti u ovom takmičenju. Pre svega želimo da napomenemo da OFK Sinđelić godinama u nazad ne učestvuje ni u kakvim nečasnim radnjama koje narušavaju integritet takmičenja čime se posebno ponosimo. Naš klub svaku utakmicu igra pošteno i bez ikakvih kalkulacija bez obzira na to ko je protivnik.\nMeđutim, ovako nešto ne može se reći i za neke druge klubove. Već od početka sezone 2021/22 počelo je sa neregularnostima u takmičenju a sve sa ciljem da se OFK Sinđelić na svaki mogući način onemogući da se bori za osvajanje lige. U do sada pet odigranih kola, jedan klub je uspeo da namesti čak tri utakmice i da na četvrtoj uz pomoć pritisaka i zakulisnih radnji obezbedi sebi suđenje koje bi mu omogućilo povoljan rezultat. To znači da je ovaj klub odigrao samo jednu utakmicu u regularnim uslovima u ovih pet kola. Postoje informacije da će ovaj klub nastaviti sa nameštanjem utakmica i tokom narednih kola a da će se onim klubovima koji ne pristanu na dogovor delegirati sudije koje će ih na svaki način onemogućiti da ostvare bilo kakav povoljan rezultat protiv pomenutog kluba. OFK Sinđelić ima informaciju da se već vrši veliki pritisak i za utakmicu šestog kola na klub koji igra protiv pomenutog kluba kako bi i ova utakmica bila nameštena. Takođe, poznato nam je da se priča ovde neće završiti i da će se sa nameštanjem rezultata nastaviti i u narednim kolima.\nS druge strane, na utakmicama koje igra OFK Sinđelić vrše se pritisci da se delegiraju one sudije koje će suditi tako da po svaku cenu spreče našu ekipu da dođe do pobede. Ovakvo delegiranje sudija se očekuje i u utakmici šestog kola koje OFK Sinđelić igra na gostovanju.\nSve što je navedeno i ne čudi s obzirom da ovo nije nešto što je novo, već nešto što traje godinama. Ranije pomenuti klub je već godinama poznat po besprizornom i besramnom nameštanju ogromnog broja utakmica tokom svake sezone.\nZbog svega ovoga OFK Sinđelić je odlučio da se obrati javnosti kako bi obavestio sportsku i celokupnu javnost da će učiniti sve kako bi se sprečilo dalje rušenje našeg kluba, favorizovanje kluba koji ne radi ništa drugo osim što namešta utakmicu za utakmicom, i sprečilo dalje narušavanje integriteta takmičenja.\nOFK Sinđelić ulaže velika sredstva i ogroman trud već godinama unazad kako bi mogao da ostvari uspeh u takmičenju ali isključivo pošteno i na terenu i neće dozvoliti da sve ovo bude ugroženo zbog toga što neki drugi klub ne želi ili ne ume da odigra utakmicu čiji rezultat nije unapred dogovoren ili nema svesrdnu pomoć sudija.\nPočev od utakmice šestog kola naš klub će snimati svaku utakmicu koju bude igrao bilo na domaćem bilo na gostujućem terenu kako bi mogli da dokumentujemo bilo kakav pokušaj da se izazove incident ili da suđenje na našim utakmicama bude tendenciozno.\nTakođe, obaveštavamo javnost da više nećemo ćutati na neregularnosti koje se ponavljaju iz kola u kolo. Pored toga, pozivamo sve klubove Zone Centar FS RIS da ne učestvuju u neregularnostima i tako ne čine sebe saučesnicima u ovim nezakonitim radnjama.\nOFK Sinđelić će se obratiti oficiru za integritet takmičenja FSS za svaku utakmicu pojedinačno za koju bude postojala osnovana sumnja da će biti nameštena.\nI na kraju želimo da postavimo pitanje organima koje vode takmičenje šta su do sada preduzeli i šta nameravaju da preduzmu u budućnosti kako bi se zaustavile pomenute neregularnosti i da li će dozvoliti jednom klubu da u jesenjoj polusezoni namesti 12 od 15 utakmica i na šta liči takmičenje u kojem se jedan klub ovako beskrupulozno ponaša bez ikakvog straha od zakonskih posledica.\nO daljim koracima koje će OFK Sinđelić preduzeti kako bi zaštitio sebe i integritet celokupnog takmičenja u ligi obavestićemo javnost u narednom saopštenju koje će biti uskoro izdato.\nZonske lige Muškarci Zona "Centar" OFK Sinđelić Srbija Nišavski okrug Niš-Medijana Niš\n15 .kolo Zona "Centar"\nOFK Sinđelić 3 : 1 Jedinstvo (GM)\nBukovik 3 : 0 OFK Napredak 1929\nAluminijum 2 : 3 Delijski Vis\nMladost (B) 1 : 0 Mladost (M)\nRudar 1 : 4 Car Konstantin\nMalošište 2 : 0 OFK Niš\nOrljane 4 : 3 Pukovac\nNaša krila 1936 3 : 3 Morava\n1 Car Konstantin 15 12 2 1 38\n2 OFK Sinđelić (-1)\t 15 12 0 3 35\n3 Jedinstvo (GM) 15 8 2 5 26\n4 OFK Napredak 1929 15 7 3 5 24\n5 Pukovac 15 7 3 5 24\n6 Mladost (B) 15 7 3 5 24\n7 OFK Niš 15 7 2 6 23\n8 Orljane 15 7 2 6 23\n9 Bukovik 15 6 2 7 20\n10 Malošište 15 6 2 7 20\n11 Morava 15 4 4 7 16\n12 Mladost (M) 15 4 3 8 15\n13 Rudar 15 4 2 9 14\n14 Delijski Vis (-1)\t 15 3 5 7 13\n15 Naša krila 1936 (-5)\t 15 3 6 6 10\n16 Aluminijum (-1)\t 15 2 1 12 6


RTS izveštava o projektu mala-matura.com | ITHS\nZa manje od mesec dana, od kada je pokrenut sajt mala-matura.com, vodeći domaći mediji (Politika, Blic, Danas, 24 sata) izveštavali su o ovom online projektu i na taj način promovisali ideju i praksu učenja na daljinu i online pripreme za završni ispit.\nNašu školu, koja je pokrovitelj ovog projekta, nedavno je posetila i televizijska ekipa Radio Televizije Srbije. Tom prilikom, profesorke ITHS-a Aleksandra Prokopijević i Marina Mančić, inače učesnice u ovome projektu, dale su izjave za TV prilog i objasnile na koji način funkcioniše platforma za pripremu završnog ispita. Prilog je emitovan u okviru emisije “Sve boje života” na drugom programu RTS-a, 04. marta 2013. godine.\nUkoliko ste propustili ovu emisiju, TV prilog o online pripremi za završni ispit možete pogledati na zvaničnom YouTube kanalu projekta mala-matura.com ili klikom na ovaj link.\nPročitajte i kako su drugi mediji izveštavali o ovome projektu ovde.


Marković: Vreme da se razgovara šta su mogućnosti Srbije – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Marković: Vreme da se razgovara šta su mogućnosti Srbije\nBEOGRAD – Potpredsednik SPS, istoričar Predrag Marković kaže da je poziv na unutrašnji dijalog po pitanju Kosova državnički potez i da je vreme da se razgovara šta su mogućnosti Srbije.\nPozivu na dijalog predsednika Aleksandra Vučića treba da se odazovu svi, naglašava on, ne samo političari, već i privrednici, srpska akademija, kulturni radnici, privrednici…\nOn kaže da Ivica Dačić u svom autorskom tekstu naglasio da je započinjanje dijaloga o Kosovu dokaz zrelosti Srbije kao države i da odlaganje “razmišljanja o tom problemu neće doprineti ničemu”.\n“Ono što je najvažnije u ovom tekstu je to da je Ivica Dačić postavio neke linije preko kojih nećemo preći – sever Kosova ne dolazi u obzir da bude pod kontrolom Prištine, što se tiče zajednice srpskih opština to treba da budu opštine južno od Ibra i da imaju neku vrstu autonomije”, rekao je on gostujući na RTS.\nMarković je ukazao i na stavove akademika Tibora Varadija, čoveka koji nas je, podsetio je, spasao tužbe u Hagu, a koji je, u razgovoru za Tanjug, predložio teritorijalnu i personalnu autonomiju za Srne na KiM, što znači da i tamo gde ih ima malo – treba da imaju svoja prava.\nDačić je, kaže, takođe istakao važnu stvar – poseban status za crkve i manastire.\n“Privatizacija na KiM je potpuno nezakonita i mi moramo da sačuvamo imovinu države na KiM, svaki ekser koji je uložila Srbija ili bivša Jugoslavija”, naglasio je Marković za RTS.\nOn smatra da se preteruje sa davanjem značaja stavovima NVO – “ima akademija nauka, instituti, privredne komore, kulturni radnici, mora mnogo snaga da se mobiliše u tom dijalogu, ne samo nekoliko političara”, istakao je.\nParadoks je, ukazao je takođe, da su zapadne sile na Kosovu praktično “stvorile državu narkokartela”.\n“U Kolumbiji su narkokarteli jaki, ali nigde nemaju državu kao što je imaju Haradinaj, Tači, koji su međunarodni kriminalci. To je čudna priča”, rekao je Marković.\n“Referendum oslabio Orbanovu poziciju”


SEKOPAK, OPERATER AMBALAŽNOG OTPADA: I u korona krizi reciklirali više od 96 000 tona otpada - 100 Najvećih u Srbiji\nSEKOPAK, OPERATER AMBALAŽNOG OTPADA: I u korona krizi reciklirali više od 96 000 tona otpada\nAug 18, 2021 | Novosti, Priče uspešnih\nOperater ambalažnog otpada Sekopak, kompanija koja ove godine proslavlja 15 godina postojanja, već šestu godinu zaredom pozicionirao se kao lider u industriji, sa najvećim količinama recikliranog otpada u zemlji. Zahvaljujući njima, građani širom Srbije imaju mogućnost da recikliraju otpad, a projekti na kojima rade unapređuju sistem za upravljanje ambalažnim otpadom. Zbog velike mreže reciklera i sakupljača, inovativnosti i fokusa na građanima, postali su pouzdan partner velikom broju kompanija. Partnerstva su im veoma važna, zato je njihov moto Zajedno ka ciljevima cirkularne ekonomije. O uspehu kompanije i izazovima za “100 najboljih” govori generalna direktorka Sekopaka Violeta Belanović Kokir.\nJedna ste od retkih kompanija koja za „poslodavca” ima planetu Zemlju, odnosno u njenu korist. Koliko je bitno to što kompanijama pružate kompletno rešenje za upravljanje otpadom?\nPomažemo našim klijentima da budu ekološki osvešćeni i da učine konkretne korake kako bi zaštitili životnu sredinu. Naš fokus je na ambalažnom otpadu, ali svakako da pružamo rešenje našim klijentima i za zbrinjavanje ostalih vrsta otpada. Zbrinjavanje otpada počinje na mestu njegovog nastanka: u fabrikama gde kompanije imaju reciklažna dvorišta, a mi pratimo ceo proces sakupljanja, transporta i na kraju reciklaže ambalažnog otpada. Veoma je bitno da ovaj sistem bude dobro organizovan, a naši klijenti znaju da mogu da se oslone na nas.\nKao tržišni lider, koliko ste za ovih 15 godina doprineli jačanju svesti kod građana o značaju reciklaže i primarne selekcije otpada?\nNeskromno ćemo reći da smo podigli nivo reciklaže u Srbiji na viši nivo, iako još puno ima da se radi. Širom Srbije smo postavili i dalje postavljamo kante i kontejnere za ambalažni otpad, edukujemo stanovništvo, i pokušavamo da napravimo održiv sistem za reciklažu svih tipova ambalaže.Građani su prepoznali našu ulogu i svakodnevno nam se javljaju sa pitanjima putem digitalnih kanala.\nCeniti ljude u svom kolektivu je ključno – od zaposlenih u Sekopaku, do naše mreže sakupljača i reciklera i naravno klijenata. Bitno je uvideti da je svaka stavka u lancu važna kako bi biznis bio uspešan. Dalje, svesni smo da uvek može bolje, i zato se stalno unapređujemo. Nikada nismo prestali da pratimo šta zemlje, koje su mnogo ranije počele sa uvođenjem primarne selekcije, rade. Pokretači smo inovativnih projekata koji uvode novine u industriju i koji su veoma značajni za Srbiju, a najpre za građane ove zemlje”.\nSvi naši projekti vode se principima cirkularne ekonomije, a ove godine radimo na dva značajna. Prvi je “Upravljanje staklenom ambalažom na Zapadnom Balkanu” . Toje regionalni projekat koji se sprovodi u Srbiji, Bosni i Hercegovini i Makedoniji. Zajedno želimo da unapredimo reciklažu staklene ambalaže za 20 odsto u gradovima u kojima se projekat sprovodi, ali i da napravimo vodič koji će koristiti lokalne samouprave širom regiona. Naši partneri na ovom projekatu su NALED, GIZ i Apatinska pivara, a zajedno činimo sjajan tim koji može da napravi značajne promene u Srbiji.\nDrugi projekat “Reciklažom do vožnje” se sprovodi u Kragujevcu, gde smo postavili pet pametnih mašina za prikupljanje i sortiranje ambalažnog otpada. Građani uz pomoć ovih mašina mogu da ostvare povraćaj novca na kartici za autobus ili za Globaltel mobilnu telefoniju. Tu se odlažu PET flaše, limenke, staklena ambalaža, ali i Tetra Pak ambalažu koja je se prvi put u Evropi našla u ovakvom sistemu za prikupljanje i sortiranje ambalažnog otpada.Naši osnivači, kompanije Coca-Cola HBC, Tetra Pak i Apatinska pivara, takođe su deo ovog projekta, kao i JKP “Šumadija” koja radi na terenu i pomaže nam u realizaciji svih aktivnosti.\nKoliko je bitno kompanijama da imaju simbol Zelena tačka, koji samo vi možete da izdajete?\nNaša odgovornost prema životnoj sredini iskazuje se i kroz brigu o ambalaži proizvoda koje kupujemo u prodavnici. Zato je važno da, pre kupovine, proverimo da li je određeni proizvod označen Zelenom tačkom. Ako jeste, znamo da kompanija koja ga je plasirala na tržište učestvuje u sistemu upravljanja ambalažnim otpadom, da je društveno odgovorna i ekološki svesna. Nakon što proizvod bude potrošen, a ambalaža odbačena, sistem će se pobrinuti da ona bude reciklirana, umesto da završi na deponiji.\nKoliko je pandemija virusa korona uticala na poslovanje Sekopaka?\nPandemija korona virusa je definitivno bila izazovna i uvela novine u naše poslovanje, ali ga nije ni na koji način poremetila. Promene su neminovne, pa smo edukaciju građana usmerili na digitalne kanale, a zaposlene smo podelili u dve grupe, tako da jedna grupa radi od kuće jedan dan, a druga naredni. Kompanije i građani i dalje stvaraju otpad, tako da nema pauze, a mi smo i ove godine uspeli da se istaknemo kao lideri u industriji recilirajući najveće količine ambalžnog otpada, čak 96.000 tona.


Protest zaposlenih u predškolskim ustanovama 11. aprila ·\nKomentari isključeni za Protest zaposlenih u predškolskim ustanovama 11. aprila\nPredsednica Samostalnog sindikata predškolaca Bosiljka Jovanović kaže za Danas da će tog dana vrtići raditi normalno, a da je protest zakazan za 14 sati, kada zaposleni završe sa prvom smenom.\nNajavljeno je da će se učesnici protesta kretati od Trga Nikole Pašića, pored zgrade Predsedništva na Andrićevom vencu, Ministarstva finansija, Vlade Srbije do sedišta Ministarstva prosvete, i da će u svakoj od ovih institucija predati zahteve.\nBosiljka Jovanović kaže da je tih dva odsto samo „kap koja je prelila čašu nagomilanih i godinama nerešavanih problema“. Sindikat ukazuje i na kršenje normativa prostora i broja upisane dece i to ilustruje podatkom Ministarstva prosvete da je u 2018. preko normativa upisano 11.067 dece na nivou cele Srbije.\nIstiču da zbog povećanog obima posla pojedini vaspitači i sestre rade i sa četrdesetoro dece, da se bolovanja zaposlenih rešavaju raspodelom dece u ostale vaspitne grupe, kao i da pojedine lokalne samouprave kasne sa isplatom zarada.


Dubravka Stojanović o Srebrenici\nStojanović: Srebrenica je svetsko, a ne lokalno pitanje\nVesti Autor:Beta15. jun. 201512:02 > 12:04\nIstoričarka Dubravka Stojanović izjavila je da je genocid u Srebrenici svetsko pitanje o kome se između ostalog i dodatno definisalo međunarodno pravo na Međunarodnom sudu pravde u Hagu, a ne lokalno pitanje koje će zavisiti od toga da li će ga Srbija priznati ili ne.\n„Ono što se ovde nikada nije razumelo od trenutka kada se desio zločin u Srebrenici, to je da je on tog istog trenutka postao svetsko pitanje. To je bio prvi genocid izvršen na evropskom tlu i užasan udarac za čitav svet. To je nešto što je ponovo pokrenulo razmišljanje o dimenzijama zla“, rekla je Stojanović agenciji Beta.\nU Srbiji se, kako je ocenila, uvek mislilo da je to „neko naše lokalno pitanje koje će zavisiti od toga da li ćemo ga mi priznatili ili ne, da li će neki naš predsednik otići tamo na regularan način ili kad ga niko ne vidi“ i kako će oni to rešiti u svojim „balkanskim kuhinjama“.\n„Oni ne shvataju da je to svetsko pitanje i da se o tom pitanju između ostalog i dodatno definisalo međunarodno pravo na Međunarodnom sudu pravde u Hagu. Taj svetski aspekt se kod nas gubi kao i u svemu drugom jer mi vidimo samo sebe, svoju prćiju i svoju malu kuhinju“, istakla je ona.\nPrema njenim rečima, svet svaki put kada postavi pitanje Srebrenice, to čini, ne zbog Srbije, već zbog sebe i da se tako nešto više nikada ne bi ponovilo.\n„Srebrenica je kvalifikacijom genocida potala poseban zločin i to je ono što uvek taj zločin razlikuje od drugih“, istakla je Dubravka Stojanović.\nRezolucija o Srebrenici koju je Savetu bezbednosti UN pripremila Velika Britanija izazvala je burne reakcije javnosti i političara u Srbiji.\nOno što se, prema pisanju medija, tim dokumentom predviđa je i da deca ubuduće u školama uče o genocidu Srebrenici.\nDubravka Stojanovićgenocidratni zločinRezolucija o SrebreniciSrebrenica


Do kraja godine rekordan priliv od turizma - News - Turistički svet\nDo kraja godine rekordan priliv od turizma\nSrbija bi do kraja godine trebalo da ostvari devizni priliv od turizma u iznosu od 1,35 milijardi evra, što je rekordan rezultat u ovom sektoru, izjavio je za Politiku ministar trgovine, turizma i telekomunikacija Rasim Ljajić.\nSamo tokom 10 meseci ove godine u Srbiji je boravilo gotovo tri miliona turista, što je 11% više nego u istom periodu lani.\nPrema podacima Republičkog zavoda za statistiku, polovinu posetilaca činili su gosti iz inostranstva. Stranci su najviše boravili u Beogradu, a zatim slede Novi Sad, Zlatibor, Vrnjačka Banja, Kopaonik, dok su domaći gosti najčešće posećivali banje, i to najpre Vrnjačku Banju a onda Zlatibor, Sokobanju, Kopaonik i Beograd.\nLjajić kaže da je Sokobanja ove godine zabeležila rast od 88% po broju posetilaca i da je prvi put ove godine ušla u top pet najposećenjih destinacija u Srbiji.\n- Menja se struktura gostiju u Srbiji. Kinezi su na drugom mestu po broju dolazaka - za prvih deset meseci zabeležen je rast od 104% u odnosu na isti period prošle godine - kaže Ljajić.\nOn je dodao da je velika šteta što je zatvorena linija Beograd-Peking i kazao da postoje najave da će ova linija i sledeće godine biti otvorena u sezoni, što bi, smatra bilo vrlo značajno.\nRazlog što je prošle godine Srbiju posetilo više turista iz ove zemlje je pre svega što je Srbija ukinula vize građanima Kine.\nMinistar trgovine kaže da su istraživanja pokazala da 44% turista koji su posetili našu zemlju kaže da su najviše iznenađeni kulturno-istorijskim nasleđem Srbije, a onda i gostoprimstvom, gastronomijom, provodom. On je pomenuo i da sve ukazuje na to da će i zimska turistička sezona biti dobra i da je 90% kapaciteta popunjeno.


BalkanMagazin :: Zašto ne prodavati Telekom Srbija\nZašto ne prodavati Telekom Srbija\nsreda, 04. mart 2015 00:00\nVlada Srbije je u Memorandumu o ekonomskim i finansijskim politikama, koji je poslala MMF-u, izjavila je da će raspisati tender za prodaju Telekoma u toku 2015. godine, a novac će iskoristiti za vraćanje kredita i ulaganje. Stručnjaci kažu da bi prodaja Telekoma nanela nenadoknadivu štetu društvu\nZa nekoliko dana (6. marta) Vlada Srbije otvoriće ponude za privatizacionog savetnika za Telekom Srbija. Nova vlada, koja je dok je bila u opoziciji žestoko kritikovala prodaju Telekoma i čak podnosila krivične prijave, zacrtala je - posle skoro četiri godine od prethodnog pokušaja - da treba prodati najprofitabilnije državno preduzeće u Srbiji, zbog toga što „ne može da drži korak sa konkurencijom“.\nRazlozi zašto ne treba prodavati Telekom su brojni i često ponavljani a nedavno se, protiveći se prodaji, oglasila i Akademija inžinjerskih nauka (http://www.balkanmagazin.net/komunikacije/cid136-109575/telekom-nikako-ne-treba-da-se-proda) i ne samo da nisu neki od argumenata protiv prodaje nestali od prethodnog neuspešnog pokušaja prodaje 2011. godine, već su čini se i pojačani.\nS druge strane, argumenti za prodaju Telekoma Srbija svode se na to da ova kompanija ne može da prati konkurenciju, nema sredstava da investira i da država ne ume da vodi tu kompaniju i to, da apsurd bude veći, ponavljaju ljudi koji vode državu.\nTelekom – za dugove\nMada javnost i struka ustaju protiv privatizacije lidera na telekomunikacionom tržištu Srbije i značajnom igraču u celom regionu, sa kompanijama u Republici Srpskoj i Crnoj Gori, Vlada Srbije se na neki način i obavezala da će do kraja godine privatizovati Telekom. U tački 30. Memoranduma o ekonomskim i finansijskim politikama koje je vlada poslala MMF-u uz zahtev za stend-baj aranžman koji je Fond i odobrio 23. Februara, kaže se da „imamo za cilj da privatizujemo ili nađemo strateškog partnera za određen broj državnih preduzeća i koncesionih projekata. Prihode ćemo koristiti primarno za smanjenje javnog duga, ali takođe i za finansiranje budućih finansijski održivih investicionih projekata sa visokom stopom povrata. Visina investicionih fondova biće određena u konsultacijama sa osobljem Fonda. Kako bi podržali operacije u telekomunikacionom sektoru na striktno tržišnoj bazi, lansiraćemo tender za privatizaciju Telekoma tokom 2015. godine“.\nDakle, glavna strategija države je da proda Telekom da bi vratila (neke) dugove. Javni dug Srbije je dostigao zaista ogroman iznos. Prema izveštaju Uprave za javni dug, dug opšte države je 31. januara 2015. godine dostigao 23,65 milijardi evra što je 75,2 odsto BDP-a.\nIskoristiti novac od prodaje Telekoma za vraćanje najskupljih kredita na prvi pogled deluje opravdano. Međutim, kako su naveli članovi Fiskalnog saveta, prodaja Telekoma bi značila samo jednokratno zaustavljanje rasta javnog duga, koji će do 2017. dostići 85 odsto BDP-a ukoliko se ne bi otklonili uzroci budžetskog deficita.\nProdaja koja se ne isplati\nNa prethodnom tenderu 2011. godine tadašnja Vlada Srbije je tražila za 51 odsto imovine Telekoma Srbija 1,4 milijarde evra, a dobila ponudu Telekoma Austrije od 950 miliona evra. Sadašnja vlada procenjuje vrednost celokupnog Telekoma Srbija na oko dve milijarde evra. S obzirom da država i sam Telekom poseduju 70 odsto akcija, čak i u slučaju da se postigne ova cena prihod države bi iznosio oko 1,4 milijarde evra. Ako bi deo toga otišao na vraćanje duga to bi bila samo kap u moru od 23,65 milijardi evra koliko država duguje.\nProdaja Telekoma da bi se vratili krediti ne čini se opravdana i ako bi se uporedili visina kamatnih stopa na obveznice sa stopom prinosa koji Telekom pravi svom vlasniku. Drugim rečima da država sada ima novac da li bi se više isplatilo vratiti kredite ili napraviti firmu kao što je Telekom.\nObveznice sa najvišom kamatom su dugoročne dinarske obveznice. Najviši prinos od 12,99 odsto nose desetogodišnje državne dinarske obveznice. Prosečan prinos sedmogodišnjih državnih obveznica iznosi 12,07 odsto, a petogodišnjih 12,19 odsto. Poplava jeftinog novca na međunarodnom finansijskom tržištu, izazvana štampanjem para svih najvećih svetskih centralnih banaka, od SAD, preko Engleske do Japana, a od marta ove godine i Evropske centralne banke uzrokuju da prinosi na obveznice padaju.\nS druge strane stopa neto dobiti konsolidovanog društva Telekoma Srbija u 2013. godini iznosila je 13,1 odsto, a stopa neto dobiti matične kompanije Telekom Srbija iznosila je čak 17,2 odsto što je daleko više od kamatnih stopa koje država plaća na najskuplje obveznice. Osim toga, prema izjavi Milenka Dželetovića, finansijskog direktora Telekoma Srbija i šefa ekonomskog tima SNS-a datoj na jednoj televiziji, Telekom je i u 2014. godini imao rast neto dobiti od 10 odsto što bi predstavljalo dobit od preko 17 milijardi dinara. Zaključak se nameće sam - državi se više isplati da joj Telekom donosi prinos nego što će uštedeti neplaćanjem najviših kamatnih stopa.\nTakođe je upitna i namera da se deo sredstava od potencijalne prodaje Telekoma uloži u neke investicione projekte. Prema analizi Fiskalnog saveta, država Srbija nema problem sa novcem već ima problem da novac za infrastrukturu potroši. Naime, za tekuće infrastrukturne projekte Srbija ima odobreno pet milijardi evra od međunarodnih finansijskih institucija sa veoma niskim kamatnim stopama, od čega nije povukla čak 3,7 milijardi evra na šta uredno plaća penale. Nekoliko stotina miliona evra od Telekoma teško da bi promenilo činjenicu da nemamo urađene projekte ili da nisu raščišćeni svojinski odnosi.\nPreti nenadoknadiva šteta\nLjubodraga Savić, profesor na ekonomskom fakultetu u Beogradu smatra da pre svega Telekom ne treba prodati i da Srbija čini fatalnu grešku prodajom ove kompanije.\n„Razumem da treba prodati Železaru, jer pravi ogroman trošak. Čak razumem i da ode u stečaj. Ne sviđa mi se to, ali razumem. Ali kojom logikom se vode oni koji hoće da prodaju Telekom, to ne razumem. Teorija kako Telekom ne može da investira i da to treba da radi strani vlasnik nije mi jasna. Pa da li neko misli da norveška država šalje iz budžeta pare u Srbiju kako bi Telenor ulagao ili očekuju da im se profit iz Srbije transferiše u Norvešku. Telekom, i sa partijskim upravljanjem i sa sponzorisanjem svega i svačega, od sporta do kulture, pravi najveći profit i investira više nego sve ostale telekomunikacione kompanije u Srbiji zajedno“, napominje Savić.\nPovodom najava da će se sredstva od Telekoma ulagati u projekte, on podseća šta se dešavalo prilikom ranijih sličnih događaja.\n„Prodaćemo jedno dobro preduzeće da bi se pare prelile u partijske kase, kao što smi imali sa Nacionalnim investicionim planom Mlađana Dinkića. Prvi je to ulaganje para od Telekoma uradio Slobodan Milošević 1997. godine. On je za vreme sankcija manjinski paket prodao za 1,5 milijardu maraka, a sada većinski paket ne mogu da prodaju za milijardu evra. Tada Milošević jeste na kratko isplatom plata i penzija i davanjem para društvenim preduzećima vratio veru narodu i došlo je do rasta BDP-a, ali ne verujem da će prodaja Telekoma sada dovesti do privrednog rasta. U prošlosti se nismo proslavili podelom para privredi, jer uglavnom preovlađuju politički nad ekonomskim kriterijumima. Ako bi se i prodao Telekom, što naglašavam da ne treba činiti, najbolje je vratiti kredite jer smo visoko zaduženi. Mada, može država da nam kaže šta hoće, ali nema sumnje da prodaje dobro preduzeće sa klimavim argumentima, da bi rešavala probleme u javnim finansijama“, smatra Savić, dodajući da umesto prodaje samo treba da urade ono što bi uradio privatni vlasnik.\nDa su argumenti za prodaju tanki smatra i profesor ekonomije Slobodan Komazec, tvrdeći da je i do sada Telekom poslovao u uslovima jake konkurencije i državi uplaćivao velike dividende.\n„Polovina ukupno uplaćenih dividendi javnih preduzeća stigla je iz Telekoma. Od 2009. do 2014. godine Telekom je uplatio u budžet 580 miliona evra. Preduzeće nema monopol, nije gubitaš i puni budžet. Ima sve elemente za uspešnu budućnost. U 2014. Godini, kada su ukupne investicije u Srbiji drastično pale, investicije Telekoma su iznosile 100 miliona evra, a otplaćen je i kredit od 190 miliona evra za otkup akcija OTE i uz to napravljen profit od 140 miliona evra. Pri tome, profit će samo da se povećava što bi za nekoliko godina neutralisalo ceo iznos koji bi se dobio prodajom kompanije“, ukazuje Komazec, dodajući da bi prodaja Telekoma nanela nenadoknadivu dugoročnu štetu društvu.\nPrema njegovim rečima, opšti potezi stranaca nakon kupovine naših preduzeća su: otpuštanje velikog broja zaposlenih, smanjenje dugoročnih investicija uz proces izvlačenja novca iz Srbije i povećanje cena koje se ne može sprečiti. On ukazuje gde su pravi problemi koji se pripisuju državnim preduzećima.\n„Nisu državna preduzeća omča oko vrata, već loše kadrovsko upravljanje, slab menadžment i izvlačenje sredstava od strane partija na vlasti. Zagovornici prodaje javnih preduzeća kažu da je to nužna mera da se poveća efikasnost privrede i smanji budžetski deficit. A sada se u Francuskoj i drugim članicama EU javlja ekonomski patriotizam i vraća državni intervencionizam. Sa zaoštravanjem krize, ti procesi će biti sve jači. U zapadnim zemljama stranim kompanijama koje hoće da preuzmu kontrolu nad firmama u telekomunikacijama, energetici, vodosnabdevanju, zdravstvu mora država da da dozvolu, a oni guraju domaće faktore razvoja“, napominje Komazec.


Nadal: "Novak zaslužuje titulu na Rolan Garosu" - Sportske.net\nNadal: "Novak zaslužuje titulu na Rolan Garosu"\nŠpanski teniser Rafael Nadal priznao je da Novak Đoković u tekućoj sezoni deluje superiorno u odnosu na konkurenciju i da u datim okolnostima Srbin u potpunosti zaslužuje titulu na Rolan Garosu.\nBetmen i Đoković!Vimbldon - Nagradni fond veći za sedam odstoFedereru, zar te toliko boli Novakova dominacija?Marka javlja - Nole ne igra u MadriduNovak najavio kada će u 'penziju'\nZa razliku od Rodžera Federera koji je našao razlog da ospori uspehe Novaka Đokovića u tekućoj sezoni, Rafael Nadal nije tražio izgovore već je jednostavno konstatovao da Srbin izgleda superiorno u odnosu na konkurenciju.\nPred početak Mastersa u Madridu Španac je komentarisao svoja loša izdanja i tom prilikom konstatovao da će mu prioritet u tekućoj sezoni biti osvajanje Rolan Garosa.\n"Znam da je ovakav trenutak morao da dođe i verovatno nije poslednji put, ali sam uveren da ću sve prevazići napornim radom. Rolan Garos će biti najvažniji za mene ove godine" rekao je Nadal.\nDevetostruki šampion Otvorenog prvenstva Francuske ne krije da će mu zadatak biti otežan činjenicom da Novak Đoković igra fantastično što je potkrepio tvrdnjom da Srbin u potpunosti zaslužuje titulu na Rolan Garosu.\n"Mislim da je Novak sada superioran u odnosu na druge, veliki je favorit na svim turnirima i zaslužuje da osvoji i Rolan Garos. Ipak, tamo će biti još 127 tenisera koji žele da igraju dobro i pobeđuju" zaključio je Nadal.\nDrugi ovosezonski Grend slem zakazan je za period od 25. maja do 8. juna a podsećamo da je Novak Đoković zbog premorenosti i želje da se što bolje pripremi za Rolan Garos otkazao učešće na Mastersu u Madridu.


Zaštitnik građana najavio sankcionisanje govora mržnje na internetu - JUGPRESS\nZaštitnik građana najavio sankcionisanje govora mržnje na internetu\nZaštitnik građana Zoran Pašalić izjavio je da utvrđivanje pojedinačne odgovornosti za širenje govora mržnje i za iznošenje pretnji i uvreda u internet prostoru, kao adekvatno sankcionisanje takvog ponašanja, treba da budu deo sistemske borbe protiv ovih negativnih pojava u našem društvu.\n„Svakodnevno u javnom prostoru, posebno na društvenim mrežama, svedočimo verbalnim napadima, agresivnosti, netoleranciji i uvredama. Zbog toga, a pre svega zbog zaštite novinara od pretnji i napada, pre više meseci predložio sam da se izvrše izmene i dopune Zakona o javnom redu i miru, kojima bi se iznošenje pretnji i uvreda na društvenim mrežama prekršajno kažnjavalo“, naveo je Pašalić.\nPrekršajni postupak u slučajevima širenja govora mržnje, pretnji i verbalnih napada na društvenim mrežama bi, kako sam predložio, bio pokrenut u kratkom roku, a kazna bi bila izvršena odmah po izricanju presude, naglasio je Pašalić.\n“Zakon o zabrani diskriminacije brani izražavanje ideja, informacija i mišljenja kojima se podstiču mržnja i nasilje u javnim glasilima i mestima dostupnim javnosti zbog ličnog svojstva pojedinca. Predloženim izmenama Zakona o javnom redu i miru bi se sankcionisali napadi, uvrede i nasilje na društvenim mrežama po bilo kom osnovu, a bio bi obuhvaćen i govor mržnje. Na ovaj način bi se borba protiv govora mržnje učinila efikasnijom“, rekao je Pašalić.


Louis Vuitton x Nike Air Force 1: Novi kralj patika - Lux Life luksuzni portal\nLouis Vuitton je prošlog petka predstavio svoju kolekciju proleće/leto 2022. i mnogi fanovi su bili oduševljeni videvši saradnju francuske kuće sa brendom Nike i novim patikama Air Force 1.\nPatike su dostupne u 21 boji, uključuju Air Force 1 Mids i Air Force 1 Low modele. Patike su dekorisane otiscima monograma sa potpisom kompanije Vuitton, na jeziku patike se nalaze reči „AIR“ i „LACET“ (francuska reč za vezice). Dizajnirao ih je Virgil Abloh, koji je poznat po svojoj sklonosti ulivanju streetwear elemenata u carstvo luksuza. Patike će biti kolekcionarski komad kada budu puštene u prodaju.\nU svojim izjavama o novoj kolekcija francuska kuća je izjavila: „Za proleće/leto 2022. Virgil Abloh sarađuje sa Nike-om, spajajući klasične kodove patika sa oznakama i materijalima Louis Vuittona u znak poštovanja prema hip-hop kulturi.“\nZa sada detalji o Louis Vuitton Air Force 1 još uvek nisu poznati i sve što sada moramo da uradimo je da sačekamo. Slično kao i njegovi rođaci u Dioru, gde je Kim Jones stvorio veoma popularne Air Diors, očekujemo da će patike biti rasprodate čim se nađu na policama.


Na Rimskim šančevima, na prostoru ispred Skladišno-distributivnog centra 1. juna održan je Dan polja strnih žita, krmnog bilja i uljane repice.\nOvaj Dan polja će biti upamćen po velikoj poseti poljoprivrednih proizvođača, gazdinstava, predstavnika Poljoprivrednog fakulteta u Novom Sadu, predstavnika Zadružnog saveza Vojvodine, predstavnika Novosadskog sajma, predstavnika Pokrajinskog sekretarijata za poljoprivredu, vodoprivredu i šumarstvo, gostiju iz inostranstva, medijima, kao i zainteresovanih posetilaca koji su došli da obiđu ogledna polja i lično se uvere u kvalitet sorti i hibrida kojim Institut za ratarstvo i povrtarstvo raspolaže.\nProf. dr Jan Turan, direktor Instituta, prvi se obratio prisutnima i istakao da mu je velika čast što je u prilici da pozdravi sve goste na ovoj manifestaciji.\nOvaj skup je pokazao svoj značaj prisustvom gostiju i posetilaca koji su se okupili u velikom broju, a istovremeno predstavlja potvrdu dugogodišnjeg rada Instituta za ratarstvo i povrtarstvo, što je od posebnog značaja kad se imaju u vidu visoki rezultati koje Institut ostvaruje u okviru proizvodnje strnih žita, krmnog bilja i uljane repice, istakao je prof. dr Jan Turan.\nGostima se potom obratio dr Radivoje Jevtić, rukovodilac Odeljenja za strna žita, naglasivši da su svi prisutni na ovom Danu polja i veliki prijatelji Instituta. Poželevši svima dobrodošlicu, dr Radivoje Jevtić je istakao želju da se na ovoj manifestaciji ostvare uspešni poslovni kontakti i pozvao sve zainteresovane da obiđu ogledna polja Odeljenja za strna žita.\nDr Đura Karagić, rukovodilac Odeljenja za krmno bilje, naglasio je da su visoki prinosi i odličan kvalitet nešto čime se Institut za ratarstvo i povrtarstvo može pohvaliti. Stočni fond se smanjuje, a povećava se tražnja za krmnim biljem Instituta, što iako je paradoksalna situacija, govori o nivou kvaliteta semena koje se proizvodi u okviru naše domaćinske kuće.\nIspred Instituta posetiocima se obratila i dr Ana Marjanović Jeromela, šef Odseka za uljanu repicu, uz reči da je uporan rad i znanje koje Institut poseduje recept za uspeh. Sortiment kojim organizator Dana polja raspolaže ispunjava sva očekivanja, a svi su pozvani da se u to uvere obilaskom oglednih polja, poručila je dr Ana Marjanović Jeromela.\nDan polja je zvanično otvorio pokrajinski sekretar za poljoprivredu, vodoprivredu i šumarstvo, mr Vuk V. Radojević, koji je naglasio značaj Instituta za ratarstvo i povrtarstvo, istakavši da je NS Seme jedinstveni srpski agrarni brend. Između Pokrajinskog sekretarijata i Instituta odigrava se intenzivna komunikacija i saradnja, što omogućava postizanje višeg nivoa uspeha u oblasti poljoprivrede. Takođe, akcenat Pokrajinskog sekretarijata za poljoprivredu, vodoprivredu i šumarstvo jeste na jačanju saradnje sa poljoprivrednicima i zadrugama, s obzirom da one predstavljaju stub i oslonac svakog sela u Republici Srbiji. Jedna od novina koje sprovodi Pokrajinski sekretarijat za poljoprivredu, vodoprivredu i šumarstvo jeste podrška mladim poljoprivrednicima i ove godine se očekuje da će stotinak njih dobiti ovakav podsticaj, dok se uvodi i mera sufinansiranja za novu pogonsku i priključnu mehanizaciju, čime će se omogućiti svakom poljoprivredniku da ostvari rast i razvoj, zaključio je mr Vuk V. Radojević.\nDan polja strnih žita, krmnog bilja i uljane repice obogaćen je nastupom kulturno-umetničkog društva „Sonja Marinković“, koji je doneo pesmu i igru svim vrednim poljoprivrednicima, vlasnicima gazdinstava i zadruga, uvaženim gostima, zaposlenima Instituta i svim ostalim prisutnima koji su izdvojili vreme da prisustvuju ovom skupu. Velika zahvalnost se duguje Službi za marketing koja je omogućila da organizacija bude na najvišem nivou i da sve protekne u najboljem redu uz osmeh i pružanje prijateljske ruke, zatim Odeljenju za strna žita, Odeljenju za industrijsko bilje i Odeljenju za krmno bilje koji su na svojim izlagačkim štandovima pružili priliku svim posetiocima da se bolje upoznaju sa sortimentom, zatim Sektoru za protokol i odnose sa javnošću, kao i svim zaposlenima Instituta koji su svojom svesrdnom pomoći i zalaganjem doprineli da Dan polja bude značajno posećen i da posetioci dobiju sve potrebne informacije i savete za poboljšanje svog budućeg rada.\nInstitut za ratarstvo i povrtarstvo je kao ugledna domaćinska kuća sa bogatom tradicijom još jednom pokazao svoj značaj i pružio svima šansu da obogate svoje znanje i iskustvo kroz građenje prijateljskih veza i stvaranje poslovnih kontakata.


Prema njegovim riječima, povratak Saif el Islama je neophodan zbog situacije u Libiji, manjka dijaloga i razumijevanja realnog stanja stvari u zemlji.\nPrema njegovim riječima, Gadafija podržava običan narod, a ne oružane grupe.\nInače, Saif el Islam je drugi sin ubijenog libijskog vođe Muamera el Gadafija, inženjer po zanimanju. Prije deset godina Saif el Islam je stekao zvanje doktora filozofije na Londonskoj školi ekonomije i političkih nauka. Tokom prve decenije 21. vijeka Saif el Islam se zalagao za normalizaciju odnosa sa Zapadom i čak je kritikovao oca zbog „autoritarne politike“, ali je stao na njegovu stranu kada je u Libiji počeo građanski rat. Interesantno je da je nakon što je Pariz zvanično priznao legitimnost libijske opozicije, Saif el Islam je zatražio od Nikole Sarkozija da vrati novac koji je dobio od Tripolija za predsjedničku kampanju 2007. godine.\nNakon što je ubijen njegov otac, Saif el Islam je uhapšen na jugu Libije. U julu 2015. godine osuđen je na smrt zbog navodnog ugrožavanja državne bezbjednosti, ali je u junu 2017. godine pušten iz zatvora u okviru programa amnestije.\nCrveni križ Bihać održao radionicu pod nazivom „Prevencija o trgovini ljudima“


UNIQA čvrsto na 5. poziciji\nNaslovna » Vesti » UNIQA čvrsto na 5. poziciji\nSRBIJA • UNIQA osiguranje sa ukupno ostvarenom premijom od 5,46 milijardi dinara i tržišnim učešćem od 5,87% zauzima čvrstu 5. poziciju.\nNajveći rast ostvaren na polju kasko osiguranja i osiguranja nezgode.\nZadržana liderska pozicija na polju putnog osiguranja u inostranstvu.\nNakon uspešnog poslovanja u 2017. godini u kojoj je zabeležen ukupan rast premije, UNIQA osiguranje nastavlja sa odličnim rezultatima i u prvoj polovini 2018. godine gde ostvaruje najveći nominalni rast u imovinskim i životnim osiguranjima. Prema izveštaju Narodne banke Srbije, objavljenom 13. aprila 2018, UNIQA osiguranje je u 2017. godini sa premijom od 1,76 milijardi dinara u životnom osiguranju i tržišnim učešćem od 7,75% zauzelo 4. poziciju. Do toga je dovela strategija organskog rasta i fokus na dugoročne ugovore sa godišnjim i/ili ispod godišnjim načinom plaćanja. Organski rast u profitabilnim segmentima kojim se obezbeđuje stabilnost, kako za naše klijente, tako i za poslovne partnere, nastavljen je tokom 2017 godine. Ukupno na tržištu neživotnog osiguranja, sa premijom od 3,7 milijardi dinara ostvarenom u 2017. godini, UNIQA zauzima stabilnu 6. poziciju sa 5,26% tržišnog učešća. Ako bi se izuzelo osiguranje od autoodgovornosti, koje nije u fokusu poslovanja kompanije (0,4% tržišnog učešća), UNIQA je i u 2017. godini zadržala 5. poziciju sa tržišnim učešćem od 9,19%. Prema ukupnim rezultatima poslovanja u obe kompanije (UNIQA životno i UNIQA neživotno Osiguranje), u 2017. godini, sa ukupno ostvarenom premijom od 5,46 milijardi dinara i tržišnim učešćem od 5,87% UNIQA osiguranje potvrdilo je čvrstu 5. poziciju na tržištu Srbije. Ukupni rezultati poslovanja u obe kompanije – UNIQA životno i UNIQA neživotno osiguranje, na kraju 2017. godine ukazuju da se dugogodišnji trend uspešnog poslovanja nastavlja. Najveći rast ostvaren je na polju kasko osiguranja od 24%, kao i osiguranja od nezgode u visini od 6%. UNIQA osiguranje, kao i prethodnih godina nastavlja sa strategijom organskog rasta u profitabilnim segmentima, čime se obezbeđuje dugoročna stabilnost. Rezultati poslovanja u 2017. godini, pokazuju da su planovi ispunjeni, kako na nivou profitabilnosti, tako i na nivou svih relevantnih racija za uspešno poslovanje. Stabilnost poslovanja potvrđuje i podatak da se kompanija od samog dolaska na srpsko tržište, već punih 11 godina nalazi među vodećim kompanijama u industriji osiguranja. Strategija kompanije i za naredni period ostaje nepromenjena i opredeljena je na razvoj i širenja dobrovoljnih vrsta osiguranja, izuzev segmenta osiguranja od autoodgovornosti. I u narednom periodu, UNIQA osiguranje nastaviće sa odgovornim i stručnim poslovanjem, kako bi opravdala poverenje svojih klijenata i nastavila sa poslovnim uspesima. Izvor: uniqa.rs\nSaznajte više… → Podelite: email facebook


Početak proizvodnje u rudniku Ljubija: Uskoro stižu šampinjoni iz rudarskih tunela - Klix.ba\nPočetak proizvodnje u rudniku Ljubija: Uskoro stižu šampinjoni iz rudarskih tunela\n12.10.2015. u 15:59\nAkcionarsko društvo "Rudnici željezne rude Ljubija" Prijedor danas su pokretanjem pogona proizvodnje šampinjona krenuli u obnovu djelatnosti koja je bila sastavni dio nekadašnjeg privrednog giganta.\nProizvodnja šampinjona počela je u prostoru koji je smješten u predviđenom atomskom skloništu i u kojem su se oni i ranije proizvodili.\n"Iskoristili smo postojeći resurs, a u ovom tunelu površine 300 metara kvadratnih u kojem u jednom turnusu kako mi od milja kažemo može da 'nasadi' oko 1.000 vreća sa prinosom od pet kilograma po vreći. Ciklus vegetacije traje 45 dana, a u toku godine može se napraviti šest ciklusa, što znači da bi se prinosi po jednom mogli kretati oko pet tona šampinjona", izjavio je direktor AD "RŽR Ljubija" Prijedor Stanko Vujković.\nOn je dodao da su unaprijed prodali prinose iz prvog turnusa i napomenuo da će ih iduće sedmice posjetiti kupci iz EU koji su zainteresovani za otkup.\nPrema njegovim riječima oni su zainteresovani za kupovinu kompletne količine koja bi se proizvodila u svih šest tunela s kojim preduzeće raspolaže, čime bi im godišnje isporučivali 150 tona šampinjona.\nNa poslovima uzgoja šampinjona zaposlen je jedan radnik, dok će ih kad pristigne "berba" angažovati još tri, a očekivanja su da će ih biti zaposleno 20 kada se bude krenulo sa proizvodnjom ove vrste gljive u svih šest tunela.\nVujković je rekao da su u čišćenje i uređenje tunela i rekonstrukciju električne energije u njemu uložili 10 hiljada KM i naglasio da će troškovi prvim "nasadom" šampinjona biti otplaćeni.\nNajavio je da je sljedeći profitni centar njihovog preduzeća proizvodnja biomase za potrebne prijedorske "Toplane".\n"Uradili smo dobar dio projektne dokumentacije elaborata za sječu na našim staništima, na kojim je izvršena eksploatacija rude, a radimo projektnu dokumentaciju za sadnju brzo rastućeg drveća koji služi za proizvodnju biomase", rekao je on.\nNa novinarsko pitanje kada će doći do privatizacije njihovog preduzeća o kojoj se govori već nekoliko godina, Vujković je odgovorio da još nema konkretnih informacija.\n"Vlada RS vodi intenzivne pregovore sa potencijalnim kupcima o prodaji državnog kapitala u našem preduzeću i znam da to ide svojim tokom i onako kako svi očekujemo", kazao je on.\nVrijednost kapitala AD "RŽR Ljubija" Prijedor iznosi oko 51 milion KM, a rezerve željezne rude na njegovim rudištima procenjena je na 20 miliona tona.\nProcjene su da bi se sa početkom eksploatacije rude na ljubijskom području otvorilo 300 novih radnih mjesta.\nGradonačelnik Prijedora Marko Pavić ocjenio je da pokretanje pogona proizvodnje šampinjona u Ljubiji nije toliko značajan, ali je naglasio da je lijep primjer, jer se traže sporedne djelatnosti.\n"Ovom i drugim sporednim djelatnostima i sada, a naročito ubuduće treba da se stvori neka nova vrijednost koja će omogućiti nova zapošljavanja.Ubjeđen sam da će ovo biti uspješan posao i siguran sam da će svakog čovjeka kojeg zaposle biti dobitak za Ljubiju, Prijedor i RS", istakao je on.\n22.05.2017. u 18:17\nAdmir Čavka: Opoziciju je stid što je Domovina zaustavila prodaju Ljubije\n17.05.2017. u 21:31\nCrnadak: Neusvajanje odluke o Ljubiji je poruka da Vlada RS nema većinu\n17.05.2017. u 19:29\nNa nekoliko farmi u RS-u prisustvo aflatoksina u mlijeku iznad dozvoljenih granica\n12.10.2015. u 16:01\nDvadeset bh. kompanija u kampanji "Volimo BiH"\n12.10.2015. u 14:53\nU toku kontrole\nBiH će uskoro izvoziti piletinu u zemlje EU, nadležni inspektori trenutno ocjenjuju bh. kompanije\nFlydubai uvodi letove za Podgoricu, uključeno zaustavljanje u Sarajevu


Put u EU zavisi od reformi, a ne od raspisivanja izbora\nBEOGRAD - Za Evropsku uniju vanredni izbori i njihov rezultat nisu primarna stvar, već su to reforme koje Srbija mora da sprovede u određenom roku i koje uključuju pravosuđe, izborni sistem, restituciju, saradnju sa Hagom, dijalog sa Prištinom, dobrosusedske odnose...\nVanredni izbori nisu tema za Brisel: Tomislav Nikolić i Štefan File\nSamo će brzina i kvalitet u ispunjavanju ovih reformi odlučiti hoće li Srbija dobiti status kandidata za EU do kraja godine i da li će uz njega dobiti i datum za početak pregovora.\nŠto se nas tiče, priča o vanrednim izborima samo je na nivou glasina i mi, samim tim, nismo u mogućnost da vam odgovorimo da li bi oni ugrozili integracije Srbije.\nUkoliko se prevremeni izbori ipak raspišu, EU će dati svoj stav o njima - kažu za “Blic” nezvanično u kabinetu Štefana Filea, komesara EU za proširenje.\nPrethodno je Ivica Dačić, ministar policije i lider SPS, rekao da bi raspisivanje vanrednih parlamentarnih izbora i eventualno zakazivanje glasanja za decembar proizveli političku krizu koja bi kao svoju žrtvu uzela datum početka pregovora. Dačić nije doveo u pitanje i sam status, iako je Vensan Dežer, šef delegacije EU u Srbiji, poručio da je nedobijanje statusa i dalje jedna od mogućih opcija, ali je rekao da bi nas posledice koje bi proizvelo stranačko bavljenje samima sobom i kampanjom neminovno koštale datuma početka pregovora, koji se smatra prvim nepovratnim korakom na evropskom putu neke zemlje.\nSam Dačić juče nije želeo za “Blic” da pojasni odakle je potekla njegova informacija, da li je ona stigla iz neke od evropskih institucija ili je to njegov lični zaključak. Ali ono što je neminovno jeste da se Brisel ni u jednoj zemlji nije arbitrirao između političkih opcija, pa je teško očekivati da će sada baš u Srbiji to početi da čini. Upravo zato Vladimir Todorić, direktor Centra za novu politiku i dobar poznavalac evropskih integracija, smatra da se iza Dačićeve izjave krije pokušaj da se eventualni neuspeh sa statusom svali na opoziciju.\n- Dosadašnji problemi u ispunjavanju reformi nisu bili propusti opozicije, već vlasti i ne bi smeli da posluže kao izgovor za bilo šta vezano za kandidaturu. Moramo se zapitati da li je SNS kriva za reformu pravosuđa i nedonošenje zakona o restituciji i da li je Nikolić poslao sramni predlog nacrta zakona o izboru narodnih poslanika pred Venecijansku komisiju. Koliko god oni bili Šešeljevi učenici ili neiskreni i loši političari, ne može se dozvoliti vlastima da na njih prebacuje odgovornost za svoje promašaje - kaže Todorić.\nOno što svi znaju a nevoljno govore jeste da je unutar vladajuće koalicije zavladala predizborna panika. Kako izvor “Blica” iz vladajuće koalicije navodi, aktuelni partneri su svesni da im sam status kandidata za EU neće doneti pobedu na izborima, ali su isto tako ubeđeni da bi ih promašaj na ovom suštinski važnom polju, u šta su se kroz čitav mandat zaklinjali, politički sahranio.\nZato unapred pokušavaju da minimiziraju štetu i to, razume se, svako na svom frontu, što je u suštini samo još jedan dokaz da je predizborna bitka već uveliko počela i da je svako bije samostalno. A sitniji partneri u koaliciji dobro znaju da će se svaki neuspeh sa evropskim integracijama Srbije polomiti, pre svega preko leđa Demokratske stranke.\nLaslo Varga, predsednik Odbora za evropske integracije za “Blic”, kaže da dobijanje datuma za početak pregovora, bez obzira na to hoće li biti vanrednih izbora ili ne, u ovom trenutku nije realno, bez obzira što za to postoje teoretske šanse.\n- Daleko je realnije da dobijemo samo status i bilo kakvo vezivanje izbora i datuma za početak pregovora nije celishodno. Svakako je u našem interesu da se izbori ne raspisuju pre vremena, ali to nema toliko veze sa izborima i ponudom koju iznosimo pred birače. Ukoliko bi u ovom trenutku izbori bili raspisani, to bi ugrozilo čak i osnovni cilj, status kandidata jer se u narednim mesecima ne bismo bavili reforma nego izborima.\nSa druge stane, nije pametno raspisivati ih odmah posle dobijanja mišljenja Evropske komisije u oktobru jer nas u decembru očekuje konačna odluka u Savetu Evrope. Ma koliko mišljenje EK bilo pozitivno, ono ne garantuje i pozitivnu odluku Saveta ministara, jer će se ona zasnivati i na izveštaju glavnog tužioca Haškog tribunala - kaže Varga.


Beta 20. juna 2022. 21:20\nŠef Delegacije EU u Beogradu Emanuele Žiofre izjavio je da Unija veoma ceni to što su Srbija i njeni građani oduvek bili otvoreni i saosećajni prema izbeglicama, kao i sve pozitivne poteze nadležnih srpskih organa prema izbeglicama iz Ukrajine.\nPovodom Svetskog dana izbeglica, 20. juna, Žiofre je rekao da je od 24. februara, kada je Rusija započela „neopravdani i neosnovani rat“ protiv Ukrajine, više od sedam miliona Ukrajinaca izbeglo u zemlje EU.\nOn je kazao da je gotovo tri i po miliona Ukrajinaca dobilo status privremene zaštite u zemljama članicama Evropske unije, to jest smeštaj, zdravstvenu zaštitu, socijalnu pomoć pristup tržištu rada, i obrazovanju, i pohvalio Srbiju koja im je obezbedila isti nivo zaštite, navodi EU info mreža.\nU Srbiji, prema podacima Komesarijata za izbeglice i migracije, boravi oko 7.000 izbeglica iz Ukrajine i većina je u privatnom smeštaju, dok je njih 68 smešteno u Centru za azil u Vranju.\nEvropska unija je, od izbijanja izbegličke krize 2015. godine, pomogla Srbiji sa više od 130 miliona evra. Uz pomoć koja se odnosila na poboljšanje uslova smeštaja i prihvata izbeglica, EU je omogućila da izbeglice imaju bolji pristup zdravstvenoj nezi, obrazovnom sistemu i socijalnoj zaštiti, navodi se.\nUz to, Srbija je, zahvaljujući podršci EU, uspela da izbeglicama obezedi pristup svim zdravstvenim uslugama i lekovima, a tokom pandemije korona virusa bila je među prvim državama koje su obezbedile vakcine za izbeglice.\nKada je reč o sektoru obrazovanja, EU je pomogla da se svoj deci omogući školovanje, a izrađeni su i obrazovani materijali na maternjim jezicima izbeglica. Sprovedeno je i više desetina edukativnih i drugih sadržaja za prosvetne radnike kako bi se obučili za rad sa izbeglicama i doprineli njihovoj boljoj integraciji u obrazovni sistem, dodaje se.\nEvropska unija će nastaviti saradnju sa srpskim institucijama u oblasti migracija i pružati neophodnu podršku u procesu pristupanja Srbije EU. Prioriteti u narednom periodu ostaju efikasan nadzor granica i poboljšanje uslova u kojima izbeglice u Srbiji borave.\nOvogodišnji Svetski dan izbeglica više od 100 miliona ljudi širom sveta dočekuje u prisilnom rasejanju, od Avganistana, Sirije, Jemena i Mjanmara do Venecuele ili Burkine Faso. Ujedinjene nacije upozoravaju da bi situacija mogla da se pogorša zbog nadolazeće krize u snabdevanju hranom, izazvane ruskom agresijom na Ukrajnu, navodi EU info mreža.


Dačić na ceremoniji državne sahrane Roberta Mugabea - Sputnjik Srbija\n13:36 22 Jun 2021\nUživo: Vesti: Izložba o Srebrenici - Da li je na pomolu novi diplomatski skandal /video/\nDačić na ceremoniji državne sahrane Roberta Mugabea\n17:18 14.09.2019 (osveženo 17:23 14.09.2019) Preuzmite kraći link\nPrvi potpredsednik Vlade Srbije i ministar spoljnih poslova Ivica Dačić prisustvovao je u Harareu ceremoniji državne sahrane bivšeg predsednika Zimbabvea Roberta Mugabea, prenosi Tanjug.\nKako je saopštilo Ministarstvo spoljnih poslova, Dačić je u svojstvu specijalnog izaslanika predsednika Srbije Aleksandra Vučića prisustvovao ceremoniji.\nCeremoniji su prisustvovali brojni svetski zvaničnici i brojni aktuelni i bivši predsednici afričkih država.\nNa ceremoniji su govorili i od Mugabea se oprostili predstavnici porodice, predsednik Zimbabvea Emerson Mnangagva, predsednici Kenije, Ekvatorijalne Gvineje i Južnoafričke Republike, potpredsednica Tanzanije, bivši predsednici Gane i Namibije, kao i specijalni izaslanik predsednika Kine Gu Šengu, potpredsednica Kube Ines Marija Čapmen Vo i ambasador Ruske Federacije u Zimbabveu.\nZimbabve, sahrana, Robert Mugabe, Ivica Dačić\n13:30 Vučić o kosovskom rešenju: Ne vidim šta je kompromis, a nisam za zamrznuti konflikt /video/\n13:30 Vesti: Izložba o Srebrenici - Da li je na pomolu novi diplomatski skandal /video/\n13:20 „Mrzim svoje prezime, ja sam Memfis“\n12:55 Hrvatski advokat: Kazna od 10.000 evra i ustaše nestaju\n12:51 Mediji: Uhapšena pomoćnica ministra prosvete; Ministarstvo: Razrešena je funkcije u januaru


Sastanak o izgradnji sistema za navodnjavanje | Herceg Televizija Trebinje\nSastanak o izgradnji sistema za navodnjavanje\nDirektor Javne ustanove "Vode Srpske" Miroslav Milovanović razgovarao je danas sa gradonačelnikom Trebinja Mirkom Ćurićem o sistemu za navodnjavanje u Trebinju, saopšteno je iz "Voda Srpske".\nMilovanović i Ćurić razgovarali su i o novom pravilniku o navodnjavanju koji je u izradi, istaknuto je u saopštenju.\nIz Gradske uprave Trebinja saopšteno je da je sastanak organizovan u okviru Milovanovićevog obilaska radova na vodosistemu u Hercegovini.\n"Na sastanku je bilo riječi o sistemu za navodnjavanje na teritoriji grada, kao i o pravilniku za korištenje voda, za koji će uskoro biti organizovane javne rasprave da bi se došlo do najboljih rješenja", rekao je Ćurić.\nMilovanović je danas posjetio mjesta izvođenja radova na regulaciji odvodnog kanala "Oko" i završenih radova na regulaciji kanala Podgljivlje-Gradina-rijeka Trebišnjica.\nRanije su u Hercegovini završeni radovi na regulaciji korita rijeke Sušice i regulaciji dijela korita rijeke Jezerine.


Istraživanje: 62 odsto građana Srbije ne veruje političarima : Nadlanu.com\nIstraživanje: 62 odsto građana Srbije ne veruje političarima\nObjavljeno 15. maj 2013. / 15:41:14\nGrađani su u istraživanju pokazali da o temama vezanim za politiku, politički sistem i rad nosilaca vlasti znaju veoma malo, tako da je na pitanje vezano za Skupštinu Srbije svega 32 odsto znalo kako se zove predsednik, a još manji procenat - 31 odsto koliko ima poslanika.\nMeđutim, kako je na konferenciji za novinare rečeno, ovo je uzlazni trend i sada je više zadovoljnih nego što je bilo ranije.\n"U odnosu na 2006. i 2009. godinu zainteresovanost za politiku i angažovanost građana pokazuje trend opadanja. Stepen učešća u demokratskim procesima predstavlja indikator zdravlja jednog društva. Ipak, građani su bar deklarativno izrazili nešto veću spremnost na učešće u pojedinim akcijama, nego što su u takvim akcijama bili zaista angažovani u skorijoj prošlosti", rekla je dirktorka Centra Vukosava Crnjanski Šapović.\nSa druge strane, istraživanje je pokazalo da su građani u većem broju angažovani u samo dve aktivnosti vezane za politički život Srbije - izlazak na izbore i diskutovanje o politici sa drugim ljudima.\n"Ovi rezultati pokazuju veoma nizak nivo građanske participacije i poverenja u institucije. Mogućnost građana da učestvuju u politčkom životu je od suštinske važnosti za demokratiju. Zato je važno dobro razmisliti kako motivisati građane da se uključe u procese donošenja odluka", rekao je direktor programa Nacionalnog demokratskog instituta u Srbiji Tom Keli.\nIstraživanje je sprovedeno od 15. do 25. februara, na uzorku od 1060 ispitanika.


Rusija: Američke sankcije Iranu izazivaju razočarenje i zabrinutost - SAHAR Balkan\nNov 03, 2018 19:51 Europe/Sarajevo\nRusija strogo osuđuje nove destruktivne poteze SAD-a\nSjedinjene Američke Države su zadale još jedan snažan udarac iranskom nuklearnom sporazumu uvođenjem novih sankcija protiv Irana, saopšteno je iz Ministarstva inostranih poslova Rusije.\n- Nova runda antiiranskih sankcija koju je najavio Vašington namijenjena je podrivanju stalnih napora potpisnica iranskog nuklearnog sporazuma da očuvaju taj sporazum - navelo je rusko ministarstvo na svojoj internet stranici, prenosi ruska agencija TASS.\nPredsjednik SAD-a Donald Trump povukao je Ameriku iz sporazuma i od ponedjeljka se ponovo uspostavljaju sve sankcije ukinute Iranu u okviru nuklearnog sporazuma. Prva serija američkih sankcija Iranu je uvedena već u augustu.\nRusko ministarstvo je istaklo da američke mjere izazivaju "razočarenje i zabrinutost".\n- Moskva odbacuje sve jednostrane vanteritorijalne sankcije koje zaobilaze odluke Savjeta bezbjednosti UN-a i utiču na interese trećih zemalja, kao što su restriktivne mjere Vašingtona protiv Irana - navelo je rusko ministarstvo.\nNavedeno je da Rusija strogo osuđuje nove destruktivne poteze SAD-a i da će Moskva učiniti sve u svojoj moći da proširi međunarodnu trgovinu, ekonomsku i finansijsku saradnju s Iranom uprkos američkim sankcijama.\nOtvorena debata (14.02.2019.)


Demarkacija sa Kosovom je gotova stvar, kaže premijer Marković\nBy M.Pajaziti / Објављено на: October 30, 2019\nPremijer Crne Gore, Duško Marković, rekao je da je Ugovor o demarkaciji između Kosova i Crne Gore ratifikovan u parlamentima obe zemlje te je ovo pitanje, kako je rekao, gotova stvar.\nMarkovićeva izjava dolazi nakon što je lider kosovskog Samoopredelenja, Albin Kurti, rekao da demarkacija sa Crnom Gorom još nije zaključena.\nDok je bio u opoziciji, Kurti je bio protiv Sporazma o demarkaciji, tvrdeći da je Kosovo izgubilo 8 000 hektara zemljišta.\n“Ono o čemu možemo razgovarati je određivanje granične linije na bazi faktičke situacije na terenu, kako je i predviđeno Sporazumom o granici. Ovo nije demarkacija, nego samo granična linija i u ovom procesu ćemo saslušati njihove (kosovske) predloge i najverovatnije ćemo i mi imati neke predloge,” rekao je Marković za javni servis.\nDodao je da je obednik izbora na Kosovu, Albin Kurti, poslao pozitivnu poruku Crnoj Gori. “Crna Gora je uvek spremna za dijalog, uvek spremna da sasluša drugu stranu ali, naravno, i da zaštiti svoje stavove i interese,” rekao je Marković.\nDemarkacija između Kosova i Crne Gore je ugovor o izmeni granica dve zemlje, koji je potpisan 2015. godine, a odmah je izazvao debatu u javnosti. Oko 8 000 hektara zemljišta, koje se pruža 60 kilometara, ostalo je nerešeno.\nDemarkacija granice sa Crnom Gorom bio je jedan od izričitih zahteva Evropskog Parlamenta u procesu liberalizacije viznog režima prema Kosovu.\nRamush Haradinaj je 2015. godine tvrdio da su unutrašnje granice Jugoslavije, iz 1974. godine, neophodne kako bi se zadržali dobri odnosi sa Crnom Gorom.\nSporazum su ratifikovale obe države 2015. godine i on je stupio na snagu 2018. godine, kada je Čakor, albanski region koji je simbol patriotizma, predat Crnoj Gori.\nTadašnji premijeri su potpisali Sporazum 17. februara 2018. godine.\nSporazum je kritikovan kao licemeran jer je zabrana putovanja u šengenski prostor ukinuta zbog težih graničnih problema između Gruzije i Ukrajine, ali ne i za Kosovo koje je imalo manje probleme sa Crnom Gorom./ibna


Povratak obavezama neće biti lak - oradio.rs\nBliži se dan kada će studenti konačno moći da se vrate u domove i na fakulete, koji su sa uvođenjem vanrednog stanja prestali da rade. U predhodna skoro dva meseca, akademci su morali da se priviknu na novu realnost. Amfiteatre su zamenile internet platforme, a zbog zatvaranja studentskih domova mnogi su morali da se vrate u rodne gradove ili potraže neki privremeni smeštaj.\nVeć krajem maja studente očekuje povratak obavezama - neki fakulteti već tada planiraju ispitne rokove, dok će drugi prvo organizovati nadoknadu praktične nastave. Studentkinja Filozofskog fakulteta Anja Gak smatra da je najveći problem u tome što su se studenti odvikli od učenja.\n"Na Filozofskom su zaista uveli mnogo rokova. Mi inače nemamo julski rok, ali je to sada uvedeno. Tu je i nadoknada aprilskog, koja će biti krajem maja, a čeka nas i junski rok. U suštini imamo i vremena i rokova zaista se može položiti veći deo ispita. Problem je u tome što smo se tokom ove pauze potpuno odvikli od učenja i izgubili radne navike. Vodili smo se time da imamo vremena za sve i da će ovo da potraje. Niko nije mogao da nasluti kada će se vanredno stanje završti pa smo se oslobodili i relaksirali", kaže Anja i dodaje da će joj povratak u realnost punu obaveza biti teži nego što je očekivala.\nČini se da je studentima završnih godina ili onima na master studijama malo lakše. Kako kaže studentkinja Nađa Jovanović, ona u ovom semestru nije imala predavanja, ali joj nedostaje grad u kome studira.\n"Toliko mi je nedostajao spoljni svet i stvarni život, da čak sada i da imam predavanja i vežbe jedva bih čekala da se vratim, samo da imam utisak da se sve vratilo u normalu i da sam ponovo među ljudima. Što se tiče izolacije i boravka u rodnom gradu, on mi nije prijao, pošto volim gužvu i užurbanost. Zbog toga mi uopšte nije prijalo da dva meseca boravim u Valjevu gde smo svi bili zatvoreni", rekla je Nađa.\nJedna od onih koji su se vratili u rodno mesto je i Anja Lalović, koja je ova dva meseca provela na selu. Njoj, sa druge strane, nije bilo toliko dosadno.\n"Radila sam svašta kreativno na ovom 'odmoru' ali sam se na taj način potpuno odvikla od obaveza. Jesam čitala, jesam crtala, jesam se bavila svime, ali to nije bilo ništa obavezno, tako da će biti teško navići se na predavanja. Baš mi je prijao ovaj boravak kod kuće, osećala sam se kao da sam u osnovnoj školi, jer su sve drugarice iz osnovne opet bile ovde", kaže Anja.\nPovratak u Novi Sad neće biti jednostavan...\nStudent Marko Apostolović smatra da je povratak iz rodnog grada u studentske domove i iznajmljene stanove upravo ono što će studentima najteže pasti.\n"Proces povratka na fakultete će biti komplikovan, jer je većina studenata otišla. Sa druge strane, posle dva meseca, verovatno su se svi već navikli na rad preko interneta", smatra Marko i dodaje da studente ništa nije sprečavalo da uče tokom vanrednog stanja, jer je vremena bilo sasvim dovoljno.\nIpak, tu su i oni poput Aleksandra Rajčića koga nastavak akademske godine uopšte ne zabrinjava.\n"Što se tiče povratka na fakultete, ne znam kako će to funkcionisati, niti se previše interesujem. Kada sa najviše instance jave da treba da se vratimo, mislim da će se svi vratiti bez pogovora. Studente, kada se radi o spremanju ispita, mogu da podelim na dve grupe - one kojima je studiranje išlo i pre korone i koji su učili i spremali sve te ispite i koji će to lagano položiti, a drugoj grupi pripadam ja i to su studenti kojima je sve uvek isto", objašnjava Aleksandar.\nPovratak studenata na fakultet neće biti tako jednostavan jer će morati da poštuju sve preventivne mere koje odrede državni organi. Te mere podrazumevaju nošenje maski i rukavica, ali i ograničenja u broju ljudi koji mogu boraviti u jednoj zatvorenoj prostoriji. To će značiti i nov način organizacije ispita ili labaratorijskih vežbi, na koji će studenti morati da se naviknu.


Poslovna delegacija jednog od najvećih bosanskohercegovačkih trgovačkih lanaca Amko Komerca, predvođena vlasnikom Muamerom Aletom, posjetila je domaću kompaniju Ovako koja djeluje u sastavu Akova grupacije, nastavljajući kampanju „Dani domaćih proizvoda“.\nDomaćin je upoznao goste sa proizvodnim procesom i najmodernijom tehnologijom koja Akovu smješta u sami vrh proizvođača pilećeg mesa i drugih mesnih prerađevina, a po najvećim svjetskim i evropskim standardima. Ovom posjetom, gospodin Aleta i menadžment Amko Komerca još jednom su potvrdili svoju opredijeljenost za nastavak davanja podrše domaćim proizvođačima, a u okviru kampanje „Dani domaćih proizvoda“.\n„Mi smo apsolutno svjesni da živimo u vremenu otvorenog tržišta, a Bosna i Hercegovina je samo dio tog velikog svjetskog tržišta,“ istakao je vlasnik Amko Komerca i kompanije Hepok Mostar gospodin Aleta. „Međutim, u isto vrijeme svjesni smo i važnosti kupovine domaćih proizvoda i jačanja cjelokupne ekonomije Bosne i Hercegovine, te na tom putu mi želimo dati podršku domaćim proizvođačima. Prilikom ove posjete ponovo sam se uvjerio u visok stepen proizvodnog procesa koji je uspostavila Akova poštujući najzahtjevnije svjetske standarde, što mi je posebno drago, jer naše dvije kompanije imaju uspješnu dugogodišnju saradnju.“\nPrema riječima direktora kompanije Ovako gospodina Mušana Mutavelića podrška Amko Komerca, jednog od vodećih domaćih trgovačkih lanaca, veoma je značajna za Akova grupaciju. „Drago mi je da se svijest u Bosni i Hercegovini budi, kako kod potrošača, tako i kod proizvođača i trgovaca, o vrijednosti ujedinjavanja svih domaćih resursa na putu jačanja ekonomije naše zemlje,“ rekao je Mutavelić. „Današnja posjeta naših prijatelja i poslovnih partnera iz Amko Komerca potvrđuje da ćemo uzajamnom podrškom i kvalitetnom poslovnom saradnjom povećati rezultate i stvoriti uslove za otvoranje novih radnih mjesta.\nPrilikom ove posjete, delegacije dvaju kompanija dogovorile su posebnu promociju u Amkovim prodavnicama u periodu od 02. do 18. septembra kada sve kupce očekuju akcijska sniženja na proizvode Ovako.


1. 06. 2021. Comments (0) Views: 114 Karting\nPoslednjeg vikenda maja na stazi Adria Internacional Rejsvej održana je druga trka Evropskog trofeja u kartingu na kojoj je boje Srbije branio Andrej Petrović u rotaks senior kategoriji. Posle nezvaničnih i zvaničnih treninga, zatim kvalifikacija i eliminacionih trka naš predstavnik je osvojio 13. mesto u konkurenciji 60 takmičara iz Evrope u klasi u kojoj je debitovao ove godine.\nNa treninzima se Andrej Petrović odlično pokazao. Dok su „tražili“ idealan setap šasije ujedno su podešavali agregat kako bi istrepeo sve napore tokom nekoliko dana koliko traje takmičenje. Vremena između 4. i 15. mesta bila su obećavajuća, jer valja uzeti u obzir da najveći deo konkurencije na nezvaničnim treninzima taktizira, drugim rečima čuva se za merenje vremena na kom se osvajaju startne pozicije.\nU kvalifikacijama, i pored izazova sa motorom koje je imao, Petrović uspeva da zauzme 3. mesto u svojoj grupi vremenom od 50.360 sekundi, što je bilo dovoljno i za 3. mesto u generalnom plasmanu. U subotu, kada je počelo nadmetanje u četiri grupe i pride ukrštanja istih, Petrović je startovao sa 3. pozicije. U prvom hitu, uz veliku borbu završava na 7. mestu, dok u drugom hitu prilikom izbegavanja sudara ispred sebe, izleće sa staze i uspeva da se domogne 15. pozicije. U trećem izlasku na stazu pokazao je izuzetnu stabilnost i veštinu vožnje, i zauzima fantastično 5. mesto u grupi, čime je uspeo da obezbedi ulazak u dve finalne trke, sa 12. pozicije.\nNedelja je donela još uzbuđenja i dve finalne trke u kojima je nastupilo 34 od ukupno 60 vozača. Petrović je u prvoj trci startovao 12. i završio na 12. mestu. Isti rezultat je ponovio u drugoj finalnoj trci. U generalnom plasmanu, rotaks Petrović zauzima 13. mesto.\nEvropski trofej se sastoji od 4 trke koje se boduju za rotaksov evropski šampionat. Svaka trka nosi tiket za rotaks Veliko finale, takmičenje koje se organizuje jednom godišnje (ove godine u Bahreinu) i okuplja vozače sa svih meridijana.\nTagovi: Evropski Trofej, italija\n» Karting » Andrej Petrović 13. u rotaks senior kategoriji\nSpark i Barni udruženi u svetskom super bajk šampionatu


Ivanić: Ne želim da srpski narod bude zavađen ni sa Bošnjacima ni sa Amerikancima, niti sa EU – Zvornik Danas\nNaslovna/VIJESTI/Politika/Ivanić: Ne želim da srpski narod bude zavađen ni sa Bošnjacima ni sa Amerikancima, niti sa EU\nZVORNIK – Kandidat Saveza za pobjedu /SzP/ za srpskog člana Predsjedništva BiH Mladen Ivanić rekao je večeras u Zvorniku da će se zalagati da Republika Srpska bude otvorena prema svijetu i da njenim građanima budu otvorena vrata u svim svjetskim prijestonicima.\n„Ne želim da srpski narod bude zavađen ni sa Bošnjacima ni sa Amerikancima, niti sa EU… Želim da našim ljudima budu otvorena vrata u svim prijestonicama širom svijeta“, rekao je Ivanić novinarima prije konvencije SzP-a u Zvorniku.\n„Potpuno sam uvjeren da će te ključne vrijednosti koje su potrebne srpskom narodu, dobiti podršku na oktobarskim izborima. Zato sam uvjeren da ću na ovim izborima pobijediti, kao i kandidat SzP za predsjednika Republike Srpske Vukota Govedarica“, rekao je Ivanić.\nGovedarica je poručio da će se zalagati da Fabrika glinice „Birač“ „bude vraćena narodu, odnosno radnicima“.\n„Radnici moraju da se pitaju, a to znači Vlada Republike Srpske treba da ima jedan dio akcija, radnici drugi dio, i naravno strateški partner dio, a radnici da odlučuju o svojoj sudbini u ovoj fabrici“, rekao je Govedarica.\nOn je istakao da će radnici biti ti koji će da se pitaju šta Fabrika glinice „Birač“ radi i kako treba da proizvodi.\n„Posebno očekujem pobjedu Vukote Govedarice za predsjednika Republike Srpske, kao i odličan rezultat na listi za parlament BiH, jer sam ubjeđen da nama treba kadrovsko osvježenje i najači ljudi, dokazane patriote u Sarajevu da brane interese Republike Srpske“, rekao je Vasić.\nizbori 2018 mladen ivanić sds szp vukota govedarica


Foto: V. Danilov/Novosti\nPevač je rekao da je sve ispalo sjajno, i da je srećan što je imao prilike da učestvuje u takvom projektu.\n- Ja sam na foru nešto glumio, ispalo je fenomenalno - rekao je DŽej tom prilikom. Iako je bio vidno promukao i umoran, on je kucnuo u drvo tri puta, i rekao samo "Okej sam, malo sam se umorio samo".\nSaradnju sa pokojnim muzičarem tada je odlično ocenio i glumac Nenad Jezdić, koji igra glavnu ulogu u filmu.\n- Dosta me je inspirisao. On je jedan čovek specifične gustine i težine, i u masi svojoj i u sadržaju unutrašnjem - rekao je Jezdić tada.


Drugi atletski miting Veri Nikolić u čast - Izazov\nDrugi atletski miting Veri Nikolić u čast\nRadio-televizija Srbije\t 9. maja 2022. 17:43\nMiting je obeležio trijumf Elzana Bibića na 3000 metara i Amela Tuke, jednog od najboljih evropskih atletičara na kratkim i srednjim prugama, koji je trčao na 600 metara u revijalnoj trci. Nisu krili zadovoljstvo zbog postignutih rezultata, ali i činjenice da učestvuju na mitingu koji nosi ime naše proslavljene atletičarke.\nElzan Bibić, AK NovI Pazar, kaže: "Iako nisam imao u planu ovako rano da otvaram letnju sezonu, međutim, nisam mogao da odolim pozivu, ovoj prelepoj manifestaciji. I zaista mi je drago da sam po drugi put pobedio na ovako velikom mitingu."\n"Bila mi je velika čast što sam došao ovde u Ćupriju, u grad šampiona. I naravno drago mi je što vidim veliki broj mladih atletičara,velikih zvezda,velikih potencijala tako da, sve u svemu, prezadovoljan sam i presretan što sam ovde u Ćupriji," reči su Amela Tuka, atletičar iz Bosne I Hercegovine.\nU osam atletskih disciplina trčalo je više od 80 atletičara iz Srbije,Bosne i Hercegovine i Hrvatske.\nStefan Kaljuš, AK Crvena Zvezda, navodi: "Ovo mi je prva seniorska godina, ovo je samo početak, tako da najviše se spremam za sledeće evropsko prvenstvo, za senior sledeće godine."\nDrugi po redu atletski miting u Ćupriji za mnoge takmičare bio je i ovogodišnji početak atletske sezone, pa takmičarima i trenerima rezultati nisu bili u prvom planu. To potrvđuje i Dragan Zdravković, direktor mitinga:"Mi polako rastemo, nadam se da ćemo kao i za uličnu trku proslaviti nekad pedesetak godina. Što se tiče ulične trke, dobili smo nagradu Svetske atletske federacije kao najstarije atletsko takmičenje u Evropi."\nSportski dan završen je prvenstvom Srbije na 10.000 metara. Među damama, očekivanu pobedu odnela je Olivera Jevtić. Prvi u muškoj konkurenciji za seniore bio je Stefan Tovilović, a među juniorima Maksim Puškar.


Kolumne & novosti: Pavlović: Dolazi nam na naplatu stranačka selekcija u zdravstvu\nPavlović: Dolazi nam na naplatu stranačka selekcija u zdravstvu\nOna govoreći o situaciji u Novom Pazaru rekla da je "očigledno da se radi o velikim propustima u organizaciji i primeni standarda u ovoj situaciji".\n"Mislim da ne stoji objašnjenje ni premijerke ni ministra Ljajića da je reč o nesporazumima, da se nisu razumele službe ili tako nešto. To je prosto neprihvatljivo. Elementarna logika vam kaže da u sistemu zdravstva ljudi koji se time bave moraju da znaju tri ili četiri meseca od kada pandemija traje kakvo je stanje i kakvi su standardi", navodi ona.\nPavlović ističe da su se lekari u Evropskim zemljama, za vreme "primirja" epidemije obučavali za predstojeće probleme, dok smo se mi pripremali za izbore.\n"Dolazi nam naplatu stranačka slekcija. To su ljudi bez iskustva. Verovatno u našem sistemu postoje ljudi koji znaju šta treba da se radi, ali ih niko ništa ne pita. Podsetiću da je direktor bolnice u Novom Pazaru dan, dva nakon izbora rekao da je 70 zaposlenih zaraženo. I ne samo to, on je u tom trenutku rekao da mu dve nedelje dolaze ljudi sa jako teškim opštem stanjem, a to je početak juna. Zašto na početku juna direktor bolnice nije rekao da je situacija alarmantna", napomenula je Pavlović i dodala da je za vreme praznika kod muslimasnkih vernika u Makedoniji proglašen karantin, pa je na taj način izbegnuta situacija sa velikim porastom broja obolelih.\nPrema njenim rečima, građani su bili slabo obavešteni o opasnosti od novog talasa korone.\n"Oni nemaju znanje, medicinsko ni stručno, da proveravaju na 30 portala da li treba da nosimo maske. Građani Srbije veruju svojoj državi, veruju vladi, prate televizije sa nacionalnom frekvencijom... I ljudi su dobili informacije da je slobodno da se kreću, da nema potrebe da ako je Ramazan da ostanu kući, nego su se ljudi ponašali kao i pre. Otvoreni su klubovi i kafići, mladi ljudi su krenuli da izlaze, zato što im je neko rekao da mogu da idu", smatra Pavlović.\n"Sada se pokazuje šta znači to kad zvaničnici izađu i govore da mi imamo najveći rast BDP-a. Evo, sada su tu cenu platili građani Tutina. Sada moraju građani da shvate da ne možete da poredite Srbiju i Nemačku, i kada vidite da imate privredni rast, a to ne vidite u brizi o deci, zaštiti životne sredine, i ulaganju u zdravstvo, onda vam to ništa ne znači. Građani Tutina nisu imali nikakve koristi od najvećeg privrednog rasta i zlatnog doba", naglasila je Pavlović.\nIstakla je da je sektor zdravstva veoma urušen, jer i doktori i medicinske sestre imaju veoma niske plate, a da je broj ljudi koji je otišao iz te struke mnogo veći od broja koji je zaposlen.


Udovičić u Bujanovcu uručio opremu klubovima i školama\nTanjug 23. novembra 2021. 17:09\nBUJANOVAC – Ministar omladine i sporta Vanja Udovičić, u nastavku obilaska lokalnih samouprava i sportskih klubova širom Srbije, posetio je danas opštinu Bujanovac i uručio sportsku opremu i rekvizite lokalnim sportskim klubovima i školama.\n„Danas smo u Bujanovcu da otvoreno razgovaramo sa predstavnicima lokalne samouprave i sportistima o tome kako funkcionišu lokalni klubovi, u kojim uslovima se odvijaju treninzi i da zajedno dođemo do najboljih rešenja kako da unapredimo njihov rad. Naš cilj je da svake godine u sistemu školskog sporta povećavamo broj dece iz cele Srbije i obezbedimo im što bolje uslove za treniranje. Nastojimo da svaka opština u Srbiji ima škole sa opremljenim fiskulturnim salama kako bi deca imala najbolje uslove da se bave fizickom aktivnošću”, izjavio je ministar Udovičić.\n„Sport je važan jer počiva na vrednostima koje su primenjive u svim sferama života. Na terenu se pored fizičke veštine sticu i one važnije, a to je poštovanje „fer-pleja” i negovanje timskog duha. Siguran sam da ćemo kroz ovakvu podršku sportskim klubovima i školama na lokalnom nivou uticati da se sport uspešno razvija u svim delovima Srbije”, poručio je Udovičić.\nDejan Radonjić: „Kontrolisali smo razliku i došli do…\nDiplomatski bojkot SAD Zimskih olimpijskih igara u Pekingu…\n„Petica“ Čukaričkog na Banovom brdu protiv…